**VODIČ ZA ODUZIMANJE IMOVINE I IMOVINSKE KORISTI PROISTEKLE IZ KRIVIČNOG DJELA**

A flag with a red and blue design

Description automatically generatedA blue and white logo

Description automatically generated

UNODC je osigurao tehničku podršku za izradu ovog vodiča kroz Regionalnu mapu puta za borbu protiv korupcije i ilegalnih finansijsih tokova, finansiranu od Vlade Velike Britanije.

PRILOZI  **ANEKS 1**

Izvori prava

Pravni okvir u BiH regulirao je oduzimanja imovine kroz krivične zakone na svim nivoima: BiH, entiteta i Brčko distrikta BiH, te specijalne zakone u FBiH, RS i BD. Oduzimanje imovine provodi se za krivična djela koja generiraju, posredno ili neposredno, sticanje imovinske koristi.

## Domaći izvori prava – Tabelarni prikaz relevantnih zakona u BiH

|  |  |  |  |  |  |
| --- | --- | --- | --- | --- | --- |
| **Krivičnopravni sistem** | **Zakonski okvir** | | | | |
| Bosna i Hercegovina | / | Krivični zakon BiH ("Sl. glasnik BiH", br. 3/03, 32/03 - ispr., 37/03, 54/04, 61/04, 30/05, 53/06, 55/06, 8/10, 47/14, 22/15, 40/15, 35/18, 46/21, 31/23 i 47/23) | Zakon o krivičnom postupku BiH ("Sl. glasnik BiH", br. 3/03, 32/03 - ispr, 36/03, 26/04, 63/04, 13/05, 48/05, 46/06, 29/07, 53/07, 58/08, 12/09, 16/09, 53/09, 93/09, 72/13 i 65/18) | Zakon Bosne i Hercegovine o izvršenju krivičnih sankcija, pritvora i drugih mjera ("Sl. glasnik BiH", br. 22/2016 - prečišćen tekst) | Zakon o sprečavanju pranja novca i finansiranja terorističkih aktivnosti („Službeni  glasnik BiH“, broj: 13/24) |
| Federacija Bosne i Hercegovine | Zakon o oduzimanju nezakonito stečene imovine krivičnim djelom (“Službene novine FBiH“, broj: 71/14) | Krivični zakon Federacije BiH ("Sl. novine FBiH", br. 36/03, 21/04 - ispr., 69/04, 18/05, 42/10, 42/11, 59/14, 76/14, 46/16, 75/17 i 31/23) | Zakon o krivičnom postupku Federacije BiH ("Sl. novine FBiH", br. 35/03, 56/03 - ispravka, 78/04, 28/05, 55/06, 27/07, 53/07, 9/09, 12/10, 8/13, 59/14 i 74/20) | Zakon o suzbijanju korupcije i organiziranog kriminala u Federaciji Bosne i Hercegovine (“Službene novine FBiH”, broj: 59/14) | Zakon o sudskoj policiji Federacije Bosne i Hercegovine (“Službene novine FBiH”, broj: 77/20) |
| Republika Srpska | Zakon o oduzimanju imovine koja je proistekla izvršenjem krivičnog djela  („Sl. glasnik RS“, broj: 65/18) | Krivični zakonik Republike Srpske  ("Sl. glasnik RS", br. 64/17, 104/18 - odluka US, 15/2021, 89/21, 73/23 i „Sl. glasnik BiH“, broj: 9/24 – Odluka US BiH) | Zakon o krivičnom postupku Republike Srpske  ("Sl. glasnik RS", br. 53/12, 91/17, 66/18 i 15/21) | Zakon o suzbijanju korupcije, organizovanog i najtežih oblika privrednog kriminala ("Sl. glasnik RS", br. 39/16 i 91/17) | Zakon o sudskoj policiji Republike Srpske (“Sl. glasnik RS“, br. 98/11 i 57/16) |
| Brčko distrikt Bosne i Hercegovine | Zakon o oduzimanju nezakonito stečene imovine Brčko distrikta BiH (“Sl. glasnik Brčko distrikta BiH”, br. 29/16 i 13/19) | Krivični zakon Brčko distrikta Bosne i Hercegovine ("Sl. glasnik Brčko distrikta BiH", br. 19/20 - prečišćen tekst, 3/24 i 14/24) | Zakon o krivičnom postupku Brčko distrikta Bosne i Hercegovine ("Sl. glasnik Brčko distrikta BiH", br. 34/13 - prečišćen tekst, 27/14, 3/19 i 16/20) | / | / |

## Međunarodni izvori prava – Tabelarni prikaz relevantnog međunarodnog okvira

|  |  |  |  |
| --- | --- | --- | --- |
| **Konvencije Ujedinjenih naroda** | **Konvencije Vijeća Evrope** | **Propisi EU** | **Ostalo** |
| 1. [Konvencija Ujedinjenih naroda protiv korupcije](https://www.paragraf.rs/propisi/zakon_o_ratifikaciji_konvencije_ujedinjenih_nacija_protiv_korupcije.html)*, UNCAC (31. 10. 2003. godine);* 2. [Konvencija Ujedinjenih naroda protiv nezakonitog prometa opojnih droga i psihotropnih supstanci](https://www.google.com/url?sa=t&rct=j&q=&esrc=s&source=web&cd=&ved=2ahUKEwjc7buR3-D7AhWGNOwKHQiCCusQFnoECBQQAQ&url=https%3A%2F%2Fwww.mpravde.gov.rs%2Ffiles%2FKONVENCIJA%2520UN%2520PROTIV%2520NEZAKONITOG%2520PROMETA%2520OPOJNIH%2520DROGA%2520I%2520PSIHOTROPNIH%2520SUPSTANCI%25201.doc&usg=AOvVaw1QSPOpTffy6okNtRZPtVs1) *(19. 12. 1988. godine, Beč);* 3. [Konvencija Ujedinjenih naroda o suzbijanju finansiranja terorizma](http://www.podaci.net/_z1/3127857/K-sftero02v0207.html) *(09. 12. 1999. godine, Njujork);* 4. [Konvencija Ujedinjenih naroda protiv transnacionalnog organiziranog kriminala](https://www.paragraf.rs/propisi_download/zakon_o_potvrdjivanju_konvencije_ujedinjenih_nacija_protiv_transnacionalnog_organizovanog.pdf) *(15. 12. 2000. godine, Palermo);* 5. [Opća deklaracija o ljudskim pravima](https://www.ombudsmen.gov.ba/documents/obmudsmen_doc2013041003050667bos.pdf) *(10. 12. 1948. godine)* | 1. [Konvencija Vijeća Evrope o pranju, traženju, zapljeni i oduzimanju prihoda stečenih kriminalom i o finansiranju terorizma](http://www.podaci.net/_zakon/propis/Zakon_o_potvrdjivanju/Z-pksept03v0919.html) *(16. 05. 2005. godine, Varšava);* 2. [Konvencija Vijeća Evrope o pranju, otkrivanju, zapljeni i konfiskaciji prihoda stečenih kriminalom](http://demo.paragraf.rs/demo/combined/Old/t/t2002_08/t08_0107.htm) *(08. 11. 1990. godine, Strazbur);* 3. [Krivičnopravna konvencija o korupciji](https://www.paragraf.rs/propisi_download/zakon_o_potvrdjivanju_krivicnopravne_konvencije_o_korupciji.pdf) *(27. 01. 1999. godine, Strazbur);* 4. [Konvencija o kibernetičkom kriminalu](https://rm.coe.int/CoERMPublicCommonSearchServices/DisplayDCTMContent?documentId=09000016802fa401) *(23. 11. 2001. godine, Budimpešta);* 5. [Evropska konvencija o ljudskim pravima i osnovnim slobodama](https://www.ombudsmen.gov.ba/documents/obmudsmen_doc2013041003092706bos.pdf) *(04. 11. 1950. godine);* 6. [Evropska konvencija o međusobnom pružanju pravne pomoći u krivičnim stvarima](http://demo.paragraf.rs/demo/combined/Old/t/t2002_12/t12_0030.htm) *(1959. godine, sa dodatnim protokolima)* | 1. [Okvirna Odluka Evropskog vijeća o izvršenju naloga za zamrzavanje imovine i dokaza u Evropskoj uniji](https://eur-lex.europa.eu/legal-content/HR/TXT/PDF/?uri=CELEX:32003F0577&from=HR) (2003. godine); 2. [Okvirna Odluka Evropskog vijeća o oduzimanju prihoda, sredstava i imovine povezane sa krivičnim djelom](https://eur-lex.europa.eu/legal-content/HR/TXT/PDF/?uri=CELEX:32005F0212&from=HR) (2005. godine); 3. [Zajednička akcija o pranju novca, istragama, zamrzavanju, oduzimanju i konfiskaciji predmeta i prihoda od krivičnog djela](https://eur-lex.europa.eu/legal-content/HR/TXT/PDF/?uri=CELEX:31998F0699&from=EN) (1998. godine); 4. [Direktiva 2019/1153/EU](https://eur-lex.europa.eu/legal-content/HR/TXT/PDF/?uri=CELEX:32019L1153&from=HR) o utvrđivanju pravila koja olakšavaju upotrebu finansijskih i drugih informacija za sprečavanje, otkrivanje, istragu ili krivični progon određenih krivičnih djela i stavljanju van snage Odluke Vijeća (2000/642. 20. 06. 2019. godine); 5. [Direktiva Vijeća (EU) 2016/1164](https://eur-lex.europa.eu/legal-content/HR/TXT/PDF/?uri=CELEX:32016L1164&from=ES) o utvrđivanju pravila protiv praksi izbjegavanja poreza kojima se direktno utiče na funkcioniranje unutrašnjeg tržišta (12. 07. 2016. godine); 6. [Direktiva EU 2024/1260 o povratu i oduzimanju imovine](https://eur-lex.europa.eu/legal-content/HR/TXT/HTML/?uri=OJ:L_202401260) 7. [Uredba o uzajamnom priznavanju naloga zamrzavanja i naloga za oduzimanje](https://eur-lex.europa.eu/legal-content/HR/ALL/?uri=CELEX:32018R1805) (2018/1805) 8. [Odluka Vijeća o saradnji između ureda za oduzimanje imovinske koristi država članica u području praćenja i utvrđivanja imovinske koristi ostvarene krivičnim djelom ili druge imovine povezane s krivičnim djelom](https://eur-lex.europa.eu/legal-content/HR/TXT/?uri=CELEX:32007D0845) (2007/845/PUP, 06. 12. 2007). | 1. [Konvencija o policijskoj saradnji u Jugoistočnoj Evropi](http://www.msb.gov.ba/PDF/Konvencija%20o%20policij.%20saradnji%20zemalja%20jugoi.Evrope.pdf) *potpisana od Albanije, Bosne i Hercegovine, Makedonije, Moldavije, Rumunije, Crne Gore i Srbije (05. 05. 2006. godine, Beč);* |

## Učesnici u procesu oduzimanja imovine i imovinske koristi proistekle iz krivičnog djela

|  |  |  |
| --- | --- | --- |
| **Agencije za provođenje zakona** | **Pravosudne institucije** | **Ostale institucije i izvori informacija** |
| **Policijske agencije**   * [*Državna agencija za istrage i zaštitu*](http://www.sipa.gov.ba/bs) *SIPA* * [*Granična policija BiH*](https://granpol.gov.ba/home/language) * [*Direkcija za koordinaciju policijskih tijela BiH*](http://www.dkpt.ba/Default.aspx?langTag=bs-BA&template_id=135&pageIndex=1) * [*Ministarstvo unutrašnjih poslova RS*](https://mup.vladars.net/) * [*Federalna uprava policije*](http://www.fmup.gov.ba/v2/) * *Kantonalne uprave policije* * *Sudska policija FBiH* * [*Policija Brčko distrikta BiH*](https://www.policijabdbih.gov.ba/index.php/bs/o-nama-bs/policija-brčko-distrikta-bih) * [*Finansijska policija FBiH*](http://www.fbihvlada.gov.ba/bosanski/ministarstva/finansijska_policija.php) * [*Uprava za indirektno oporezivanje BiH*](https://www.uino.gov.ba/portal/bs/) * [*Poreska uprava RS*](https://poreskaupravars.org/) * [*Porezna uprava FBiH*](https://www.pufbih.ba/v1/) | **Tužilaštva**   * [*Tužilaštvo BiH*](https://www.tuzilastvobih.gov.ba/) * [*Federalno tužilaštvo FBiH*](https://ft-fbih.pravosudje.ba/vstvfo/B/97)*, Poseban odjel Federalnog tužilastva FBiH za suzbijanje korupcije, organiziranog i međukantonalnog kriminala* * *Kantonalna tužilaštva* * *Republičko javno tužilaštvo RS, Posebno odjeljenje za suzbijanje korupcije, organizovanog i najtežih oblika privrednog kriminala* * *Okružna javna tužilaštva* * [*Tužilaštvo Brčko distrikta BiH*](https://jt-brckodistriktbih.pravosudje.ba/vstvfo/S/117) | * [Centralna banka Bosne i Hercegovine](https://www.cbbh.ba/home/language) * IDDEEA BiH * [PIO/MIO FBiH](https://www.fzmiopio.ba/) * [PIO RS](https://pio.rs/) * Zemljišnoknjižni uredi u FBiH * [Uprava za geodetske i imovinsko-pravne poslove FBiH](https://www.fgu.com.ba/bs/) * Republička [uprava za geodetske i imovinsko-pravne poslove RS](https://www.rgurs.org/) * [Registar vrijednosnih papira FBiH](https://www.rvp.ba/) * [Centralni registar hartija od vrijednosti a.d. Banja Luka](https://www.crhovrs.org/index.php/sr/) * Notarske komore * Advokatske komore * Agencije za bankarstvo * Banke, razvojne banke i mikrokreditne organizacije i fondacije * Osiguravajuća društva * [FIA FBiH](https://fia.ba/bs) * [APIF RS](https://www.apif.net/index.php?lang=sr) * Entitetski zavodi za statistiku |
| **Specijalizirane agencije i institucije**   * [*Federalna agencija za upravljanje oduzetom imovinom*](https://www.fazuoi.gov.ba/) * [*Agencija za upravljanje oduzetom imovinom RS*](https://auoirs.net/) * [*Ured za upravljanje javnom imovinom Brčko distrikta BiH*](http://kuji.bdbih.gov.ba/) * [*Stručna služba pravosudne komisije Brčko distrikta BiH*](https://pkbd.pravosudje.ba/vstvfo/B/683) * kantonalni uredi za borbu protiv korupcije * entitetski i kantonalni budžetski inspektorati * entitetski devizni inspektorati | **Sudovi**   * [Sud BiH](https://sudbih.gov.ba/) * [Vrhovni sud FBiH](https://vsud-fbih.pravosudje.ba/vstvfo/B/70), Posebni odjel Vrhovnog suda FBiH * Kantonalni sudovi * Općinski sudovi * [Vrhovni sud RS](https://vsud-rs.pravosudje.ba/vstvfo/B/118) * Okružni sudovi * Okružni sud Banja Luka, posebno odjeljenje za suzbijanje korupcije, organizovanog i najtežih oblika privrednog kriminala * Osnovni sudovi * Sudovi BD BiH | **Relevantni registri**   * Nadležni registri nekretnina (ZK uredi i katastri) * Registri brodica na motorni pogon i plovila (pri entitetskim ministarstvima prometa) * Registri vazduhoplova * Registri pokretnih stvari pod lizingom * Registri zaloga * Registri poslovnih subjekata * Registri računa fizičkih i pravnih osoba (Centralna banka BiH, FIA i APIF) * Registri vrijednosnih papira * Registar motornih vozila |

## PRAKSA SUDOVA U BOSNI I HERCEGOVINI

U pregledu navedene prakse dati su egzemplarni primjeri najvažnijih instituta krivičnog postupka koji se odnose na imovinsku korist stečenu krivičnim djelom. Za potrebe redovnog informiranja o stanju sudske prakse, korisnici Vodiča se upućuju na redovno pretraživanje [baze sudskih odluka VSTV](https://sudskapraksa.pravosudje.ba/) i pretrage najnovijih [odluka Ustavnog suda BiH.](https://www.ustavnisud.ba/bs/odluke?sp=DatumDesc&)

Ustavni sud Bosne i Hercegovine

1. za mjere osiguranja,

Osporeni akt: rješenje Vrhovnog suda Federacije Bosne i Hercegovine, broj 09 0 K 026508 22 Kž 67 od 27. septembra 2022. godine

Broj predmeta: [AP-4558/22](http://www.propisi.ba/page/akt/AtNZgN1SYQo=) (Službeni glasnik BiH, br 31/23)

Datum odluke: 23. 03. 2023.

Navodi iz apelacije:

“Apelantica ukazuje da je prethodnim rješenjem koje je donio Kantonalni sud određeno da mjere osiguranja mogu trajati četiri godine, do 27. februara 2022. godine. Međutim, kako navodi, Kantonalni sud nakon tog datuma nije donio nikakvu odluku. Stoga je apelantica podnijela zahtjev da sud naredi Zemljišnoknjižnom uredu brisanje upisanih privremenih mjera osiguranja. Kantonalni sud je sedam mjeseci kasnije retroaktivno produžio trajanje mjere za još dvije godine. Apelantica ukazuje da sud nepravilno tumači odredbu člana 17. stav 3. Zakona o oduzimanju imovine. Apelantica smatra da je nepravilno tumačenje suda da protek roka na koji je mjera osiguranja određena ne znači automatski da se mjera smatra ukinutom.”

Iz Odluke Ustavnog suda:

“Nedonošenje sudske odluke, nakon što je istekao rok na koji je mjera osiguranja određena, ne znači po automatizmu njeno brisanje ili prestanak pravnog dejstva. Naime, član 18. stav 2. Zakona o oduzimanju imovine eksplicitno propisuje da je za brisanje mjere osiguranja potrebna odluka suda. Dalje, Kantonalni sud je jasno naveo i da mjera osiguranja istekom vremena na koji je određena nije prestala, pa je nije trebalo odrediti već produžiti. Imajući u vidu navedeno, Ustavni sud zaključuje da je u tom predmetu privremena mjera osiguranja zakonita.”

Broj predmeta: AP-1828/22

Osporeni akt: rješenje Vrhovnog suda Federacije Bosne i Hercegovine, broj 01 0 K 015030 21 Kž 14 od 13. juna 2022. godine

Datum odluke: 23. 03. 2023.

Iz apelacije: Apelant je, osporavajući rješenja Vrhovnog suda i Kantonalnog suda, tvrdio da su mu povrijeđena prava iz člana II/3.k) Ustava Bosne i Hercegovine i člana 1. Protokola broj 1 uz Evropsku konvenciju (pravo na imovinu).

“Apelant je naveo i da Vrhovni sud nije ponudio odgovor na njegove navode u pogledu opravdanosti izricanja privremenih mjera.”

Iz Odluke: Ustavni sud, dalje, uočava da je u konkretnom slučaju došlo do miješanja u apelantovu imovinu, i to u skladu sa zakonskim ovlaštenjem koje proizlazi iz odredaba čl. 4, 16. i 17. Zakona o oduzimanju nezakonito stečene imovine krivičnim djelom (u daljnjem tekstu: Zakon o oduzimanju). Odlučujući o apelantovoj žalbi, Vrhovni sud je zaključio da navodi iz žalbe nisu osnovani, pa ih je, uz iscrpno obrazloženje, odbio i potvrdio prvostepeno rješenje. Vrhovni sud je, između ostalog, polazeći od svrhe osiguranja privremenom mjerom osiguranja imovinske koristi, ukazao da je u toj fazi postupka potrebno da se radi o imovini iz koje se može osigurati izvršenje mjera pozivajući se na odredbe čl. 16. i 17. Zakona o oduzimanju. Dakle, Ustavni sud zaključuje da je miješanje u pravo na apelantovu imovinu bilo u skladu sa zakonom, te da je samim tim i u javnom interesu – onemogućavanju da se otuđi imovina stečena krivičnim djelom dok traje postupak.

Odgovarajući, dalje, na pitanje da li je to miješanje bilo proporcionalno legitimnom cilju, Ustavni sud smatra da su osporene odluke, koje su u konkretnom slučaju osnov miješanja u apelantovu imovinu, proporcionalne cilju, te da stoga na apelanta nije stavljen pretjeran teret. Naime, izrečene mjere suštinski ne zadiru u samu imovinu budući da imovina od apelanta nije oduzeta, nego je bilo neophodno privremeno onemogućiti apelanta da imovinu otuđi ili eventualno prenese na treće osobe. Imajući u vidu navedeno, Ustavni sud smatra da se izrečenom privremenom mjerom na apelanta ne stavlja pretjeran pojedinačni teret u usporedbi s javnim interesom koji se želi ostvariti, čime je postignuta pravična ravnoteža između zahtjeva općeg interesa zajednice i zahtjeva za zaštitu osnovnih prava pojedinaca.

Vrhovni sud Federacije Bosne i Hercegovine

Određivanje mjera osiguranja na zakonito stečenoj imovini

Rješenje Vrhovnog suda Federacije Bosne i Hercegovine, broj 09 0 k 026343 19 Kž od 16. 07. 2019.

Iz obrazloženja:

„.. u ovom postupku ne radi se o osiguranju oduzimanja imovine neposredno stečene krivičnim djelom, nego o osiguranju oduzimanja imovinske koristi pribavljene krivičnim djelom. Smisao navedenih zakonskih odredbi je da se u ovoj fazi postupka, kada postoji sumnja da je krivičnim djelom pribavljena imovinska korist, osigura imovina kako ne bi bila predmet raspolaganja tokom postupka i time osujućeno ili otežano oduzimanje imovinske koristi pribavljene krivičnim djelom. Stoga je neprihvatljiv žalbeni prigovor branioca optuženog da pobijano rješenje „ne dokazuje“ da su novčana sredstva na računima optuženog ostvarena krivičnim djelima za koja se optuženi tereti, dok su navodi žalbe da taj novac predstavlja štednju optuženog i njegove supruge, irelevantni.“

Rješenje Vrhovnog suda Federacije Bosne i Hercegovine, broj 04 0 K 009398 20 Kž 3 od 24. 11. 2020. g.

Iz obrazloženja:

"Ni daljnji žalbeni navodi braniteljice osumnjičenog da je njen branjenik vozilo koje je predmet privremene mjere osiguranja stekao novcem od prodaje dva vozila marke "Passat" tokom 2016. i 2017. g., te sredstvima od zajma MKR "Sunrise" Ilijaš u iznosu od 5.000,00 KM i drugim kreditima, kao i ranije stečenim novcem i pomoći od djece koja su u radnom odnosu, nisu doveli u pitanje pravilnost pobijanog rješenja. Ovaj sud, prije svega, ukazuje da odredbe člana 17. stav 1. ZONSIKD-a ne ograničavaju određivanje privremenih mjera osiguranja samo na imovinskoj koristi, odnosno imovini neposredno pribavljenoj krivičnim djelom, nego je privremene mjere moguće odrediti na imovini iz koje se može namiriti imovinska korist pribavljena krivičnim djelom, što, dakle, uključuje i zakonito stečenu imovinu."

Određivanje mjere osiguranja na imovini povezanih osoba

Rješenje Vrhovnog suda Federacije Bosne i Hercegovine, broj 09 0 K 026508 19 Kž 52 od 27. 05. 2019. g.

Iz obrazloženja:

„Branilac optužene, također, osnovano prigovara da prvostepeno rješenje ne sadrži ni razloge o odlučnim činjenicama da se F. F., otac optužene, može smatrati povezanom osobom usljed čega nije ni mogla biti određena i produžena mjera osiguranja na stanu u Ulici ... na broju 14, na kojem je imenovani vlasnik sa dijelom1/1, pa je i na takav način učinjena bitna povreda odredaba krivičnog postupka iz člana 312. stav 1. tačka k) ZKP FBiH.

Naime, prema odredbi člana 4. stav 1. tačka d) Zakona o oduzimanju nezakonito stečene imovine krivičnim djelom, povezanom osobom se može smatrati podstrekač ili pomagač, ili pak pravni sljedbenik počinioca i saučesnika u krivičnom djelu ili druge fizičke ili pravne osobe za koje sud utvrdi da su na njih prenesene stvari ili prava koja predstavljaju imovinsku korist pribavljenu krivičnim djelom, a to prenošenje nije bilo u dobroj vjeri. Međutim, iako je prvostepeni sud u pobijanom rješenju (na stranici 12. pasus 4.) naveo da je otac optužene, F. F. povezana osoba, pobijano rješenje uopće ne sadrži razloge iz kojih bi se mogao izvesti takav zaključak u smislu navedene zakonske odredbe, usljed čega je i po ocjeni ovog suda učinjena bitna povreda odredaba krivičnog postupka iz člana 312. stav 1. tačka k) ZKP FBiH, na koju se žalbom osnovano ukazuje.”

Proporcionalnost između vrijednosti imovinske koristi pribavljene krivičnim djelom i vrijednosti imovine koja je predmet privremenih mjera osiguranja

Rješenje Vrhovnog suda Federacije Bosne i Hercegovine, broj 03 0 K 019918 20 Kž od 24. 02. 2020. g.)

Iz obrazloženja:

“… U konkretnom slučaju zbog navedenih propusta u pogledu izostanka navođenja vrijednosti imovine koja je predmet mjera osiguranja, kao i navođenja ukupne vrijednosti imovine koja je određena mjerama osiguranja prema optuženim, a koje mjere egzistiraju, ne može se ni ocijeniti da li je određivanjem mjera osiguranja u pobijanom rješenju (kao i u ostalim rješenjima kojima su određene mjere optuženim, a koje mjere egzistiraju) stavljen preveliki teret na optuženu, odnosno, da li je na štetu optužene povrijeđen princip proporcionalnosti, a što je u skladu sa stavom iz navedene odluke Ustavnog suda BiH da na isto nije bilo moguće odgovoriti da li miješanje u pravo na imovinu ide ili ne ide dalje od potrebnog. Radi navedenog, pobijano rješenje nema razloga o odlučnim činjenicama pa je time, i po ocjeni ovog suda, učinjena bitna povreda odredaba krivičnog postupka iz člana 312. stav 1. tačka k) ZKP FBiH."

Mišljenje Vrhovnog suda Republike Srpske

(apelacija Ljiljane Stojić; Rješenje broj 11 0 K 003561 14 Kž 4 od 10. 08. 2015. godine i Okružnog suda u Banjoj Luci Posebnog odjeljenja za organizovani i najteže oblike privrednog kriminala, broj 11 0 K 003561 14 KZ-p od 30. 10. 2014. godine)

“S formalne strane ispunjene su sve pretpostavke da se može voditi postupak u smislu odredbe Zakona o oduzimanju imovine protiv Lj. S., jer je ista kao supruga osuđenog M. S., povezano lice u smislu odredbe čl. 3. tačka e) navedenog Zakona, te da njena imovina može biti predmet ovog postupka, bez obzira na to što su predmetni stanovi sa garažama kupljeni nakon što je pokrenut krivični postupak protiv sada osuđenog M. S. Ovo stoga što se u smislu odredbe člana 3. tačka a) Zakona o oduzimanju imovine, pod pojmom imovine podrazumijeva skup imovinskih prava i obaveza vlasnika imovine na pokretnim i nepokretnim stvarima, zatim prihod ili korist ostvarena neposredno ili posredno iz krivičnog djela kao i dobro u koje je ona pretvorena ili sa kojim je pomiješana. U konkretnom slučaju, predmet ovog postupka je novac kojim je Lj. S. kao povezano lice kupila spornu nepokretnu imovinu i utvrđenje da li taj novac potiče iz kriminalne aktivnosti njenog supruga, osuđenog M. S. Dakle, radi se o takozvanom ''produženom oduzimanju imovine'', a ovaj pojam kao i pojam „kriminalna aktivnost'', koji prvostepeni sud koristi u pobijanom rješenju, u Republici Srpskoj su uvedeni upravo donošenjem Zakona o oduzimanju imovine, što je evidentno iz samog sadržaja teksta zakona, bez obzira na to što se ovi pojmovi u zakonu decidno ne pominju, ali se koriste u Međunarodnim konvencijama koje je ratificirala BiH (Konvencija Ujedinjenih naroda protiv korupcije; Konvencija Vijeća Evrope o pranju novca, otkrivanju, privremenom oduzimanju i konfiskaciji dobiti stečene kriminalnim radnjama i finansiranju terorizma).”

Mišljenje Vrhovnog suda Republike Srpske (apelacija Ljiljane Stojić; Rješenje broj 11 0 K 003561 14 Kž 4 od 10. 08. 2015.godine.

“Oduzimanje imovine stečene izvršenjem krivičnog djela u smislu Zakona o oduzimanju imovine nije krivična sankcija, već je to mjera ''sui generis'' kao što je i oduzimanje imovinske koristi propisano u članovima 94. i 95. KZ RS. Međutim, mjera oduzimanja imovine stečene izvršenjem krivičnog djela predviđena Zakonom o oduzimanju imovine se može izreći i u situaciji kada je osuđujućom presudom za određeno krivično djelo izrečena mjera oduzimanja imovinske koristi predviđena KZ RS. Ovo stoga što i pored sličnosti ovih mjera, kao što je njihov preventivni karakter, te njihov restorativni karakter, s obzirom na to da njihova primjena dovodi do uspostavljanja imovinskog stanja koje je narušeno izvršenjem krivičnog djela, odnosno kriminalnom aktivnošću, one se između sebe razlikuju kako po postupcima u kojima se izriču, tako i po obimu imovine koja se oduzima, jer se prilikom oduzimanja imovinske koristi u smislu odredbe KZ RS, oduzima samo čista dobit koju je učinilac krivičnog djela ostvario izvršenjem tog krivičnog djela, dok se kod oduzimanja imovine, u smislu odredbe Zakona o oduzimanju imovine, oduzima imovina stečena iz kriminalnih aktivnosti, ukoliko je ona u očiglednoj nesrazmjeri sa zakonitim prihodima i ukoliko izvršilac krivičnog djela, povezane osobe, ostavilac, pravni sljedbenik ili treća osoba kao vlasnik imovine, ne dokažu da su imovinu stekli iz zakonitih prihoda.”

[Odluka Ustavnog suda Bosne i Hercegovine u predmetu broj **AP 4785/15**, rješavajući apelaciju **Ljiljane Stojić**](http://www.sluzbenilist.ba/page/akt/zYQCMZU8lLU=) (2018).

## Evropski sud za ljudska prava

[Odabrane presude i odluke Evropskog suda za ljudska prava u vezi sa oduzimanjem imovine proistekle iz krivičnog djela (Vijeće Evrope, 2013. godine)](https://rm.coe.int/echr-selected-judgments-decisions-srb/1680782926)

[Odluka Evropskog suda za ljudska prava u predmetu Milorad Ulemek protiv Srbije, broj 41680/13](https://zastupnik.gov.rs/sr-lat/vesti/prikaz-odluke-u-predmetu-milorad-ulemek-protiv-srbije-broj-4168013) (2021)

[Odluka Evropskog suda za ljudska prava u predmetu Antun Džinić protiv Hrvatske, broj 38359/13](https://uredzastupnika.gov.hr/UserDocsImages/dokumenti/Presude%20i%20odluke/Džinić%20protiv%20Hrvatske%20presuda.pdf) (2016)

**ANEKS 4**

# RELEVANTNI OBRASCI

## Naredba za provođenje finansijske istrage

NAZIV INSTITUCIJE

BROJ I DATUM

Na osnovu člana 45. stav (1) i stav (2) tačke a), b), d) i g), člana 413. st. (1) i (2) Zakona o krivičnom postupku Fedracije BiH i člana 8. stav (1) Zakona o oduzimanju nezakonito stečene imovine krivičnim djelom („Službene novine Federacije BiH“, broj: 71/14), d o n o s i m:

**N A R E D B U**

**O**

**PROVOĐENJU FINANSIJSKE ISTRAGE**

PROTIV OSUMNJIČENIH:

1. MM, lični podaci i

2. TT, lični podaci

zbog osnova sumnje da su počinili krivično djelo Zloupotreba položaja ili ovlaštenja iz čl. 383. st. 3. Krivičnog zakona FBiH, u sticaju sa krivičnim djelom Pranje novca iz člana 272. stav 2. u vezi sa stavom 1. KZ-a FBiH, prema Naredbi o provođenju istrage broj: T03 0 KTPO 000000 15 od 25. 02. 2015. godine.

S ciljem prikupljanja svih dokaza koji ukazuju na obim, iznos, vrstu, stvarnu vrijednost imovine osumnjičenog/optuženog, odnosno povezane osobe i sveobuhvatnog utvrđivanja stvarnog porijekla, vrijednosti i strukture imovinske koristi za koju postoje osnovi sumnje da je pribavljena krivičnim djelom, potrebno je da dolje navedeni nosioci aktivnosti na provođenju finansijske istrage, pod nadzorom tužioca, poduzmu sljedeće mjere i radnje iz svoje nadležnosti, i to:

**I**

**- Ministarstvo unutrašnjih poslova \_\_\_\_\_\_\_\_\_\_\_\_ kantona;**

**- Ministarstvo unutrašnjih poslova FBiH, RS-a**

1. *Pribavi informacije o cjelokupnoj imovini osumnjičenih, kao i saizvršilaca, uključujući njihove prve srodnike po pravoj i pobočnoj liniji, te tazbini, prijatelje i sve druge osobe koje se nalaze u bilo kojem odnosu sa osumnjičenim (kao npr. vanbračna zajednica, bivši partneri i sl.).*

Pod imovinom se podrazumijeva:

1. Nekretnine: ZK izvadci o vlasništvu nekretnine (zemljište i objekti) od nadležnih sudova, katastarski izvadci kod nadležnih općina, ugovori o kupoprodaji nekretnina, evidencija o nasljedstvu, evidencija o posjedovanju i registraciji firmi, provjera na terenu (eventualno započeta gradnja ili dovršen objekat, te skupocjeno uređenje okoline),
2. Pokretnine: automobili i druge vrste vozila, čamci, brodovi, avioni i sl., građevinski materijal (kameni, drveni i drugi), skupi prirodni i hemijski proizvodi, umjetničke slike, skulpture i druge umjetnine, skupocjeni namještaj, skupocjeni elektronski aparati, nakit (plemeniti metali i drago kamenje), knjige i biblioteke, skupocjeni odjevni predmeti, starine i rariteti, rijetke i vrijedne životinje i druge dragocjenosti, kao npr. filatelističke i numizmatičke zbirke.
3. Novac: štedne knjižice, sefovi, ključ privatnog sefa u banci, dividende, depoziti, otvoreni računi kod banaka i drugih finansijskih organizacija, bankovne transakcije u određenom periodu.
4. Vrijednosni papiri: Dionice, certifikati, podaci pohranjeni kod agencija koje vode registar i evidenciju vlasnika vrijednosnih papira (AFIP FBiH i APIF RS ), odnosno organizacija za finansijske, informatičke i posredničke usluge, te eventualno drugih relevantnih agencija.
5. Drugi vidovi imovinske koristi uključujući i prava:

\* Imovina u inostranstvu

Svi gore pobrojani vidovi imovine (a, b, c, d, e), odnosno prihodi stečeni izvršenjem krivičnog djela, mogu se nalaziti u inostranstvu. U tom slučaju, potrebna je međunarodna saradnja policije i tužilaštva. Informacije - pribavljanje podataka o takvoj imovini mogu se pribaviti preko međuagencijske mreže CARIN, EGMONT GRUPE, kao i INTERPOL-a.

Nakon dobijenih informacija i podataka gdje se imovina nalazi, privremena zabrana raspolaganja i privremeno oduzimanje imovine u inostranstvu će se vršiti putem pružanja međunarodne pravne pomoći.

1. *Provjeriti informacije iz tačke 1. i pribaviti dokaze relevantne za upotrebu na sudu.*
2. *Posebno utvrditi broj i vrstu vozila koje posjeduju osumnjičeni, kao i druge osobe pod tačkom 1., o čemu je potrebno pribaviti:*

\* dokaz o vlasništvu vozila,

\* dokaz o registraciji vozila,

\* dokaz o posjedovanju ili korištenju vozila.

1. *U svojstvu svjedoka saslušati sve osobe koje znaju ili imaju podatke o pokretninama, a posebno o vozilima koja su vlasništvo osumnjičenog, a upotrebljavaju ih druge osobe i obrnuto.*
2. *U slučaju utvrđivanja pokretne imovine u vlasništvu osumnjičenog i drugih osoba koje su u vezi sa osumnjičenim, a pobrojanih pod tačkom 1., po potrebi će se izvršiti pretres stambenog ili poslovnog objekta osumnjičenog, u kojem slučaju će se postupati u skladu sa članovima 65-78. ZKP-a FBiH, odnosno pretres će se izvršiti na osnovu pismenog zahtjeva i dobijene naredbe od Kantonalnog suda u \_\_\_\_\_\_\_\_, a u izuzetnim slučajevima na usmeni zahtjev tužioca ili OSL-a za izdavanje naredbe za pretresanje. Pretresom će rukovoditi OSL \_\_\_\_\_\_\_\_\_\_. Po potrebi, pretresu će prisustvovati i relevantna stručna osoba ili vještak.*

**II**

**Državna agencija za istrage i zaštitu (Finansijsko-obavještajni odjel) /SIPA[[1]](#footnote-1)/:**

Na osnovu članova 17, 18, 20. i 21. Zakona o sprečavanju pranja novca, a radi utvrđivanja prihoda stečenih krivičnim djelom, potrebno je:

1. *Pribaviti ovjerenu kopiju kompletne dokumentacije o otvorenim računima za fizičke i pravne osobe, kao i karticu prometa ostvarenog preko računa kod banaka i drugih finansijskih organizacija za osumnjičenog i saizvršioce, uključujući njihove prve srodnike po pravoj i pobočnoj liniji, te tazbini, prijatelje i sve druge osobe koje se nalaze u bilo kojem odnosu sa osumnjičenim (kao npr. vanbračna zajednica, bivši partneri i sl.),*
2. *Pratiti sve novčane transakcije u bankama u periodu od\_\_\_\_\_\_\_\_\_\_ do \_\_\_\_\_\_\_\_\_\_\_,*
3. *Obavijestiti tužioca o svakoj sumnjivoj novčanoj transakciji,*
4. *Po potrebi privremeno spriječiti raspolaganje za sumnjivu novčanu transakciju u trajanju od 5 dana,*
5. *Dostaviti tužiocu obavijest o privremenom sprečavanju raspolaganja transakcije iz tačke 4., kao i original izdati nalog od FOO-a (ili ovjerena kopija),*
6. *Prikupiti informacije, podatke i dokumentaciju od drugih organa sa javnim ovlaštenjima (kao npr. AFIP FBiH, APIF RS),*
7. *Po potrebi ostvariti saradnju sa stranim Finansijsko-obavještajnim jedinicama (kao npr. EGMONT GRUPA) u pogledu dokazivanja počinjenja krivičnog djela pranja novca radi dobijanja podataka o posjedovanju nerezidentnih računa u inostranstvu.*

**III**

**Porezna uprava FBiH/RS-a:**

1. *Pribaviti podatke o svim obavezama na ime poreza koji se vode na ime osumnjičenog \_\_\_\_\_\_\_\_\_\_\_\_\_\_\_\_\_\_\_\_ i saizvršilaca, uključujući njihove prve srodnike po pravoj i pobočnoj liniji, te tazbini, prijatelje i sve druge osobe koje se nalaze u bilo kojem odnosu sa osumnjičenim (kao npr. vanbračna zajednica, bivši partneri i sl.).*
2. *Posebno pribaviti sve podatke o porezu na promet nekretnina, porezu na nekretnine, kao i porez na prihod od nekretnina za osumnjičenog i sve osobe pobrojane u tački 1.*
3. *Pribaviti podatke o poreznim obavezama (ostali direktni porezi) osumnjičenog, saizvršilaca i drugih osoba koje su s njima u vezi u svojstvu osnivača, vlasnika ili odgovorne osobe (direktora) u pravnim licima (firmama).*
4. *Izvršiti i druge potrebne provjere (eventualno inspekcijski nadzor) u firmi-firmama gdje je navedena osoba \_\_\_\_\_\_\_\_\_\_\_\_\_\_\_\_\_\_\_ vlasnik, osnivač, dioničar, suosnivač, suvlasnik, odgovorna osoba, direktor, prokurist i druga ovlaštena osoba ili druge osobe pobrojane u tački 1. uz obavezno prisustvo vlasnika ili opunomoćenika firme, radi pribavljanja relevantnih podataka vezano za imovinu navedenih osoba.*

**IV**

**Uprava za indirektno oporezivanje BiH:**

Pribaviti podatke o poreznim obavezama PDV, carinama, akcizama, porezu na promet, putarinama (indirektni porezi) osumnjičenog \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ i drugih osoba koje su u vezi sa osumnjičenim i saizvršiocima, uključujući njihove prve srodnike po pravoj i pobočnoj liniji, te tazbini, prijatelje i sve druge osobe koje se nalaze u bilo kojem odnosu sa osumnjičenim (kao npr. vanbračna zajednica, bivši partneri i sl.) u svojstvu osnivača, vlasnika i odgovorne osobe u pravnim licima (firmama) koje su PDV obveznici.

**V**

**PIO FBiH:**

1. *Dostaviti sve podatke o osiguraniku - osumnjičenom \_\_\_\_\_\_\_\_\_\_\_\_\_\_\_\_\_\_, (mjesto, sjedište i naziv firme u kojoj je zaposlen, od kada je zaposlen - prijavljen-odjavljen, penzioniran, visina penzije, kao i sve promjene ukoliko je mijenjao poslodavca).*
2. *Ukoliko je osiguranik - osumnjičeni \_\_\_\_\_\_\_\_\_\_\_\_\_\_\_\_\_\_\_\_ ujedno i osnivač ili vlasnik firme, onda je potrebno dostaviti sve podatke o broju zaposlenih osoba, kako na neodređeno, tako i na određeno vrijeme, od kada su prijavljeni-odjavljeni, te visine uplaćenih plaća, doprinosa i ostalih davanja.*
3. *Tražene podatke pod tačkama 1. i 2. dostaviti i za sljedeće osobe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ovdje navesti imena saizvršilaca, uključujući njihove prve srodnike po pravoj i pobočnoj liniji, te tazbini, prijatelje i sve druge osobe koje se nalaze u bilo kojem odnosu sa osumnjičenim (kao npr. vanbračna zajednica, bivši partneri i sl.)*

**VI**

**Finansijska policija FBiH:**

Na osnovu čl. 2. i 7. Zakona o finansijskoj policiji FBiH, potrebno je da:

Izvršite kontrolu i dostavite podatke o izvršenoj kontroli i inspekcijskom nadzoru osumnjičenog kao i utvrđene eventualne propuste koji imaju za cilj prikrivanje i izbjegavanje plaćanja propisanih obaveza, dostavite podatke o prijavljenoj imovini i nekretninama osumnjičenog koji podliježu oporezivanju.

**VII**

**Komisija za vrijednosne papire FBiH:**

Dostaviti podatke o prometu vrijednosnih papira u vlasništvu osumnjičenog i sa njim povezanih pravnih lica \_\_\_\_\_\_\_.

**VIII**

**Registar vrijednosnih papira u FBiH:**

Dostaviti podatke o registriranim vrijednosnim papirima osumnjičenog i sa njim povezanih pravnih lica\_\_\_\_\_, listu dioničara i listu vlasnika vrijednosnih papira sa stanjem na dan \_\_\_\_, podatke o uslugama u vezi sa pravima trećih osoba na vrijednosnom papiru, založnim pravom, pravom ograničenja raspolaganja, plodouživanjem i drugim pravima.

**IX**

**Zemljišnoknjižni ured Općinskog suda \_\_\_\_\_\_\_\_:**

Dostaviti podatke o vlasniku nekretnine upisane u z.k. uložak, kč...KO..., tj. ZK izvadak.

**X**

**Agencija za bankarstvo FBiH:**

Dostaviti podatke o otvorenim računima kod poslovnih banaka u Federaciji na ime osumnjičenog i povezanih osoba\_\_\_\_\_\_ , kako bi se nakon toga uputio prijedlog sudu u smislu člana 86. ZKP FBiH da izda naredbu da banka ili drugo pravno lice koje vrši finanasijsko poslovanje dostavi podatke o bankovnim depozitima i drugim finansijskim transakcijama i poslovima osumnjičenog \_\_\_\_\_, kao i osoba za koje se osnovano vjeruje da su uključene u te finansijske transakcije ili poslove osumnjičenog\_\_\_\_\_\_\_ jer bi takvi podaci mogli biti dokaz u krivičnom postupku.

**XI**

Sve navedene institucije će tražene podatke dostaviti Tužilaštvu u što kraćem roku, a najkasnije u roku od 30 (trideset) dana, s pozivom na gornji broj.

Postupajući tužilac će koordinirati rad na izvršenju ove naredbe, a naredba će se dostaviti svim nosiocima aktivnosti.

**TUŽILAC**

**Ime i prezime**

## Naredba za finansijsko vještačenje

NAZIV INSTITUCIJE

BROJ I DATUM

U krivičnom predmetu protiv osumnjičenog \_\_\_\_\_\_\_\_\_\_\_\_\_\_\_\_\_\_\_, zbog osnova sumnje za izvršenje krivičnih djela  ***- Udruživanje radi činjenja krivičnih djela -***  iz člana 340. stav 1. KZ-a FBiH u sticaju sa produženim krivičnim djelom ***Zloupotreba položaja ili ovlaštenja*** iz člana 383. stav 3. u vezi sa stavom 1. KZ-a FBiH u sticaju sa krivičnim djelom - ***Porezna utaja*** - iz člana 273. stav 3. u vezi sa stavom 1. KZ-a FBiH i u sticaju sa krivičnim djelom - ***Pranje novca -***  iz člana 272. stav 4. KZ-a FBiH, a na osnovu člana 45. stav 2. tačka e) i članova 109. i 110. stav 1. Zakona o krivičnom postupku Federacije BiH, te članova 8. i 9. Zakona o oduzimanju nezakonito stečene imovine krivičnim djelom, tužilac \_\_\_\_\_\_\_\_\_\_\_\_\_\_, izdaje

***N A R E D B U***

***ZA FINANSIJSKO VJEŠTAČENJE***

***PO VJEŠTAKU EKONOMSKO-FINANSIJSKE STRUKE***

1. Ima se izvršiti vještačenje po vještaku ekonomsko-finansijske struke,
2. Predmet vještačenja je utvrđivanje imovine stečene krivičnim djelom od osumnjičenih \_\_\_\_\_\_\_\_\_\_\_\_\_\_\_\_\_\_\_\_, odnosno nesrazmjer između prihoda za koje osumnjičeni nemaju zakonsku osnovu i stvarnih prihoda za koje osumnjičeni imaju zakonsku osnovu.
3. Zadatak vještaka je da, nakon uvida u cjelokupnu materijalnu dokumentaciju u krivičnom spisu, sačini svoj nalaz i mišljenje na sljedeće okolnosti:
4. da izračuna ukupnu vrijednost imovine:

***- \_\_\_\_\_\_\_\_\_\_\_*** i članova njegove porodice, i to:

* ***\_\_\_\_\_\_\_\_\_\_\_\_***(supruga)
* ***\_\_\_\_\_\_\_\_\_\_\_\_***(drugi)

i to vrijednost nekretnina, pokretnina (automobili i sl.), novca na računima kod poslovnih banaka, vrijednosnih papira, dionica, te drugih vidova imovine koju imaju ili su imali u posjedu, te visinu potraživanja na osnovu stvari ili prava.

**U okviru ove tačke vještak će izvršiti i analizu prihoda \_\_\_\_\_\_\_\_\_\_\_\_\_\_\_\_\_\_ kao povezane osobe (UKOLIKO JE NEKA IMOVINA POVEZANA SA TOM OSOBOM)**

1. da izračuna iznos prihoda \_\_\_\_\_\_\_\_\_\_\_\_\_\_\_\_ za čije sticanje se može utvrditi zakonsku osnovu, odnosno porijeklo prihoda, u vremenskom periodu od 01. 01. 2009. do 11. 02. 2019. godine kao dana donošenja naredbe o provođenju istrage.
2. da izračuna stvarni iznos prihoda \_\_\_\_\_\_\_\_\_\_\_\_\_\_\_\_\_\_ u vremenskom periodu od 01. 01. 2009. do 11. 02. 2019. godine kao dana donošenja naredbe o provođenju istrage.
3. da izračuna nesrazmjer, odnosno razliku između zakonitih (prijavljenih) prihoda (prihoda za koje je utvrđeno porijeklo) i stvarno utvrđenih prihoda \_\_\_\_\_\_\_\_\_\_\_\_\_\_\_\_\_\_, odnosno da izračuna visinu prihoda bez zakonske osnove za njihovo sticanje) i prihoda za koje se ne može utvrditi porijeklo.
4. da se izjasni da li su osumnjičeni \_\_\_\_\_\_\_\_\_\_\_\_ iz iznosa prihoda za koje postoji zakonska osnova sticanja (za koje se može utvrditi porijeklo) mogli steći imovinu u vrijednosti kako se utvrdi pod tačkom a) ove naredbe.
5. da se izjasni o svim drugim činjenicama i okolnostima koje bude smatrao relevantnim za utvrđivanje nezakonito stečene imovine osumnjičenih \_\_\_\_\_\_\_\_\_\_\_\_\_\_\_\_\_\_\_\_\_\_\_.
6. Vještak se upozorava da svoje mišljenje iznese nepristrasno i u skladu sa pravilima nauke i vještine, te se posebno upozorava da je lažno vještačenje krivično djelo.
7. Shodno članu 112. stav 1. ZKP-a FBiH, za vještaka se ne može odrediti osoba koja ne može biti saslušana kao svjedok (član 96. ZKP-a FBiH) kao i bračni, odnosno vanbračni drug osumnjičenog, srodnik osumnjičenog po krvi u pravoj liniji, srodnik osumnjičenog u pobočnoj liniji do trećeg stepena zaključno i srodnik osumnjičenog po tazbini do drugog stepena, kao i usvojenik i usvojilac osumnjičenog (član 97. stav 1. ZKP-a FBiH), te osoba prema kojoj je krivično djelo učinjeno (oštećeni).
8. Shodno članu 112. stav 2. ZKP-a FBiH razlog za izuzeće vještaka postoji i u slučaju ukoliko je vještak zajedno sa osumnjičenim ili oštećenim u radnom odnosu u istom organu ili drugoj pravnoj osobi, kao i za osobu koja je u radnom odnosu kod osumnjičenog ili oštećenog.
9. Vještačenje se povjerava \_\_\_\_\_\_\_\_\_\_\_\_\_\_\_\_\_\_ stalnom sudskom vještaku ekonomsko-finansijske struke iz \_\_\_\_\_\_\_\_\_\_ (ili nekoj drugoj finansijskoj instituciji), koji će vještačenju pristupiti odmah po preuzimanju naredbe, relevantne podatke može dobiti i uvidom u cjelokupan tužilački spis, a svoj nalaz će dostaviti ovom tužilaštvu u tri primjerka.

**TUŽILAC**

**Ime i prezime**

## Prijedlog privremenih mjera osiguranja iz člana 17. u istrazi

NAZIV INSTITUCIJE

BROJ I DATUM

**OPĆINSKI/KANTONALNI SUD \_\_\_\_\_\_\_\_\_\_**

**Sudiji za prethodni postupak**

VEZA:

Na osnovu člana 45. stav 2. tačka e), člana 86. Zakona o krivičnom postupku Federacije BiH, te člana 17. stav 3. Zakona o oduzimanju nezakonito stečene imovine krivičnim djelom, podnosim:

***P R I J E D L O G***

**ZA DONOŠENJE PRIVREMENIH MJERA OSIGURANJA ODUZIMANJA IMOVINSKE KORISTI**

***O b r a z l o ž e n j e***

Sektor kriminalističke policije MUP-a TK, Odjeljenje za borbu protiv privrednog kriminaliteta i korupcije, Porezna uprava Federacije Bosne i Hercegovine te Državna agencija za istrage i zaštitu BiH (SIPA), pod nadzorom Kantonalnog tužilaštva TK, provode istražne radnje protiv pravnih osoba i odgovornih osoba u pravnim osobama, i to \_\_\_\_\_\_\_\_\_\_\_\_\_\_\_\_\_\_\_\_\_\_\_ sa sjedištem u Tuzli u ulici \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, zbog osnova sumnje da su počinili krivična djela, i to A. S. krivično djelo **Udruživanje radi činjenja krivičnih djela** iz člana 340. stav 1. KZ-a FBiH u sticaju sa krivičnim djelom **Porezna utaja** iz člana 273. stav 2. u vezi sa stavom 1. KZ-a FBiH i u sticaju sa krivičnim djelom **Pranje novca** iz člana 272. stav 3. u vezi sa stavom 1. KZ-a FBiH, a pravna osoba **O. A. sa p.o. Tuzla** krivično djelo Porezna utaja iz člana 273. stav 2. u vezi sa stavom 1. i u vezi sa članom 128. KZ-a FBiH, kojom prilikom je odgovorna osoba u pravnoj osobi za sebe i pravnu osobu **pribavila imovinsku korist,** i to za sada u utvrđenom iznosu od **najmanje 250.000 KM** i istovremeno je izbjegnuto plaćanje poreznih obaveza u **najmanjem iznosu od 190.000 KM**.

Tokom provođenja istražnih radnji, izvršeno je saslušanje većeg broja svjedoka, i to preko 70, od kojih je velika većina, a, između ostalih, \_\_\_\_\_\_\_\_\_\_\_\_\_\_\_\_\_\_\_\_\_\_\_kao i mnogi drugi, potvrdila da nikada nisu imali zaključene ugovore sa tom studentskom zadrugom, te da nikada nisu obavljali bilo kakav posao za tu zadrugu, ali da su od **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** bili angažirani da daju svoja uvjerenja da su studenti, te brojeve računa u bankama, a na koja bi se uplatila sredstva koja bi se nakon toga morala vratiti, a da bi oni dobili za takvu uslugu oko 100 KM, na šta su oni i pristajali. Dakle, od osumnjičenog A. S. je postojala već razrađena shema postupanja svakog člana grupe, a koja je, prema ovim navodima, odlično i funkcionirala.

Prilikom saslušanja \_\_\_\_\_\_\_\_\_\_\_\_\_, isti su potvrdili da su, nakon što bi od studenata preuzimali novac, isti dalje prosljeđivali D. A. I O. S., a koji su tako stečen novac predavali A. S. kao osobi koja ih je angažirala i dala upute kako da postupaju, odnosno isti su u svojim iskazima potvrdili sve navedeno, te su ukazali i na druge osobe koje su gore naznačene, a koje su to sve obavljale za navedenu studentsku zadrugu, odnosno A. S.

Finansijsko-obavještajni odjel SIPE je u svom aktu od 20. 02. 2018. godine upravo ukazao na pravni subjekt, odnosno \_\_\_\_\_\_\_\_\_\_\_\_, a pored toga je ukazao i na \_\_\_\_\_\_\_\_\_\_\_\_\_\_\_\_\_\_\_\_, a koji su u različitim periodima ostvarili enorman promet, a samim tim i korist, pa je tako npr. \_\_\_\_\_\_\_\_\_\_\_\_\_\_\_\_\_\_\_ u periodu od 05. 05. 2009. godine pa do 16. 10. 2015. godine ostvarila 309 novčanih transakcija u iznosu od 10.952.450,22 KM, a i druge zadruge iz dopisa su ostvarile prihode koji nisu uobičajeni za takvu vrstu djelatnosti.

Osim toga, Porezna uprava FBiH u svom dopisu od 24. 05. 2018. godine ukazala je na povezanost pravnih lica \_\_\_\_\_\_\_\_\_\_\_\_\_\_\_\_\_\_\_\_ iz razloga što se istа smatraju povezanim pravnim licima jer je odgovorna osoba\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ obavljalа određene funkcije i u zadruzi te da su također imali i međusobne ugovore. Međusobna povezanost ovih pravnih lica proizilazi i iz podataka o samoj registraciji i trajanju tih pravnih lica, pa tako kada je u pitanju pravno lice \_\_\_\_\_\_\_\_\_\_\_\_\_\_\_\_, isto je osnovano dana 13. 03. 2009. godine i prema izjavi odgovorne osobe, to pravno lice ne posluje od kraja 2016. godine. S obzirom na to da je pravno lice \_\_\_\_\_\_\_\_\_\_\_\_ osnovano 23. 07. 2015. godine, te kada se uzme u obzir međusobna povezanost ~~osnivača~~ A. S. i drugih osoba, kao i da je A. S. odgovorna osoba, vidljivo je da je gašenjem poslovnih aktivnosti \_\_\_\_\_\_\_\_\_\_\_\_\_\_ sva poslovna aktivnost prešla na \_\_\_\_\_\_\_\_\_\_\_\_, a što je vidljivo iz zapisnika o inspekcijskom nadzoru od 15. 05. 2018. godine, gdje je evidentiran rast poslovnih aktivnosti pa je tako u 2015. godini zabilježen iznos od 74.431,73 KM, u 2016. godini 920.151,80 KM te u 2017. godini 1.160.509,10 KM.

*DALJE JE POTREBNO U SVAKOM KONKRETNOM PREDMETU OBRAZLOŽITI OSNOVE SUMNJE U POČINJENJE KRIVIČNOG DJELA KAO I IMOVINSKU KORIST KOJA JE IZ TOGA PROISTEKLA, SVE RADI OSNOVANOSTI PODNESENOG PRIJEDLOGA ZA ODREĐIVANJE PRIVREMENIH MJERA.*

Na osnovu prikupljenih dokaza, dana 11. 02. 2019. godine je donesena i naredba o provođenju istrage protiv osumnjičenog A. S. za krivično djelo **Udruživanje radi činjenja krivičnih djela** iz člana 340. stav 1. KZ-a FBiH u sticaju sa krivičnim djelom **Porezna utaja** iz člana 273. stav 2. u vezi sa stavom 1. KZ-a FBiH i u sticaju sa krivičnim djelom **Pranje novca** iz člana 272. stav 2. u vezi sa stavom 1. KZ-a FBiH i pravnog lica **\_\_\_\_\_\_\_\_\_\_\_\_\_\_\_\_\_\_\_\_\_\_\_** krivično djelo Porezna utaja iz člana 273. stav 2. u vezi sa stavom 1. i u vezi sa članom 128. stav 1. tačke a) i c) KZ-a FBiH.

*Shodno svemu navedenome, u cilju prikupljanja dokaza o novčanim tokovima između navedenih pravnih lica kao i odgovornih osoba u tim pravnim licima, te utvrđivanja transakcija sa računa koja su navedena pravna lica imala otvorena kod komercijalnih banaka na račune studenata, a za koje se osnovano sumnja da su isplate bile fiktivne i potvrđivanja samih iskaza navedenih svjedoka, a posebno zbog* postojanja opasnosti da potraživanja Federacije Bosne i Hercegovine u pogledu oduzimanja imovinske koristi pribavljene krivičnim djelom neće moći biti ostvarena ili da će njihovo ostvarenje biti otežano ako privremena mjera ne bude određena, sve u smislu odredbe člana 16. stav 1. Zakona o oduzimanju nelegalno stečene imovine krivičnim djelom, a što je i zakonska pretpostavka iz navedenog člana, te također *uzimajući u obzir činjenicu da se takvi dokazi mogu koristiti kao dokaz u krivičnom postupku, u skladu sa odredbom člana 17. stavovi 3. i 4. Zakona o oduzimanju nelegalno stečene imovine krivičnim djelom, te odredbom člana 86. ZKP-a FBiH, predlažem da Općinski sud \_\_\_\_\_\_\_, kao stvarno i mjesto nadležan sud, donese rješenje kojim će odrediti privremenu mjeru kojom će se imovina dolje navedenih fizičkih i pravnih osoba osigurati na predloženi način te da se ta naredba donese i prije nego što se osumnjičenom i povezanoj osobi omogući da se izjasne o ovom prijedlogu, sve u smislu stava 2. člana 16. Zakona, i to na sljedeći način, odnosno da Općinski sud \_\_\_\_\_\_\_, kao stvarno i mjesto nadležan sud, izda sljedeće:*

***R J E Š E N J E***

1. U smislu odredbe člana 17. stavovi (3) i (4) Zakona o oduzimanju nelegalno stečene imovine krivičnim djelom, određuje se osiguranje oduzimanja imovinske koristi pribavljene krivičnim djelom, kojim se nalaže banci uskraćivanje da na osnovu njihovog naloga izvrši isplatu novčanih sredstava sa njihovog računa i raspolaganja novčanim sredstvima na računima vlasnika i povezanih osoba na sljedeći način:

**I**

1. *Nalaže se “Uni Credit Bank d.d. Mostar, sa sjedišem u Mostaru u ulici Kardinala Stepinca bb, Mostar, da uskrati da se na osnovu njihovog naloga izvrši isplata novčanih sredstava sa njihovog računa te raspolaganje novčanim sredstvima na računu broj* ***3384402215352491, klijent broj 20025403000, otvoren na ime*** *pravnog lica* ***\_\_\_\_\_\_\_\_\_\_\_\_\_\_\_\_\_\_\_\_\_****sa sjedištem u Tuzli u ulici\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*
2. *Osiguranje imovine iz tačke a) se određuje do visine od* **\_\_\_\_\_\_\_\_\_\_\_\_\_\_\_\_\_ KM.**
3. *Nalaže se “Uni Credit Bank d.d. Mostar, sa sjedišem u Mostaru u ulici Kardinala Stepinca bb, Mostar, da uskrati da se na osnovu njihovog naloga izvrši isplata novčanih sredstava sa njihovog računa te raspolaganje novčanim sredstvima na računu broj* ***3386602501850708, interni broj 45198843000, otvoren na ime*** *fizičkog lica* ***A. S.****, \_\_\_\_\_\_\_\_\_\_\_\_\_\_\_\_ Tuzla.*
4. *Osiguranje imovine iz tačke 1 se određuje do visine od* **\_\_\_\_\_\_\_\_\_\_\_\_\_\_\_ KM.**
5. Privremena mjera iz tačaka a) do d) će trajati najduže 3 (tri) godine ili do donošenja nove odluke suda.

**II**

1. *U smislu odredbe člana 17. stavovi (3) i (4) Zakona o oduzimanju nelegalno stečene imovine krivičnim djelom, određuje se osiguranje oduzimanja imovinske koristi pribavljene krivičnim djelom zabranom otuđenja i opterećenjem nekretnine ili stvarnih prava upisanih na nekretnini, uz zabilježbu zabrane u zemljišnim knjigama na sljedeći način:*
2. *Određuje se zabrana otuđenja i opterećenja nekretnine i stvarnih prava upisanih na nekretnini, uz zabilježbu zabrane u zemljišnim knjigama na nekretnini označenoj kao k.č. \_\_\_\_\_ k.o. Tuzla I, kućište (kuća i zgrada) i dvorište ukupne površine \_\_\_\_\_ m2, upisane u posjedovni list broj \_\_\_\_\_ i ZK uložak broj \_\_\_\_\_\_ k.o. Tuzla I* **upisanu na ime A. S.**
3. *Mjera osiguranja iz tačke a) će trajati najduže 3 (tri) godine ili do donošenja nove odluke suda.*
4. *Za izvršenje ove privremene mjere određuje se Općinski sud \_\_\_\_\_\_\_\_ – zemljišnoknjižni ured te Grad \_\_\_\_\_\_ – Služba za imovinsko-pravne i geodetske poslove.*
5. *U smislu odredbe člana 17. stavova 3. i 4. Zakona o oduzimanju nelegalno stečene imovine krivičnim djelom, određuje se osiguranje oduzimanja imovinske koristi pribavljene krivičnim djelom zabranom osumnjičenom A. S. i pravnom licu \_\_\_\_\_\_\_\_\_\_\_ Tuzla otuđenje, opterećenje i raspolaganje pokretnom imovinom i povjeravanje pokretnih stvari na čuvanje Agenciji na sljedeći način:*
6. *Osumnjičenom A. S. i pravnom licu Tuzla odredjuje se zabrana otuđenja, opterećenja i raspolaganja putničkim motornim vozilom marke „Audi“ \_\_\_\_\_\_\_\_\_\_\_\_\_\_\_\_\_\_\_\_\_, sive boje, reg. oznaka \_\_\_\_\_\_\_\_\_\_\_\_ registriran na ime pravnog lica \_\_\_\_\_\_\_\_\_\_\_\_\_\_\_Tuzla, a koje se nalazi na korištenju kod A. S. kao direktora i odgovorne osobe.*
7. *Mjera osiguranja iz tačke a) će trajati najduže 3 (tri) godine ili do donošenja nove odluke suda.*
8. *Do okončanja trajanja krivičnog postupka protiv osumnjičenih A. S. i pravnog lica \_\_\_\_\_\_\_\_\_\_\_\_ Tuzla, motorno vozilo iz tačke a) se povjerava na čuvanje Federalnoj Agenciji za upravljanje oduzetom imovinom.*
9. *Privremeno oduzimanje vozila će izvršiti pripadnici MUP-a TK – Sektor kriminalističke policije Tuzla, koji će vozilo, po osiguranju uslova, predati Federalnoj Agenciji za upravljanje oduzetom imovinom.*

Rok za izvršenje naredbe je ODMAH po prijemu odluke suda, a izvještaje o realizaciji ove naredbe dostaviti sudu pozivom na broj gornji.

PRILOZI: Navesti sve priloge podobne za donošenje sudske odluke **TUŽILAC**

**Ime i prezime**

## Prijedlog privremenih mjera osiguranja iz člana 17. uz optužnicu

NAZIV INSTITUCIJE

BROJ I DATUM

**OPĆINSKI/KANTONALNI SUD \_\_\_\_\_\_\_\_\_**

**Sudiji za prethodno saslušanje**

Na osnovu člana 45. stav 2. tač. i) i člana 241. stavovi 1. i 2. Zakona o krivičnom postupku Federacije BiH, **podižem**

***O P T U Ž N I C U***

***PROTIV****:*

* *NN*
* *NN*

**ŠTO SU:**

ČINJENIČNI OPIS KRIVIČNOG DJELA

***ČIME su*** *počinili krivična djela, i to:*

**Udruživanje radi činjenja krivičnog djela iz člana 340. stav 1. KZ-а FBiH** (opisano pod tačkom 1 optužnice), u sticaju sa krivičnim djelom **Zloupotreba položaja ili ovlaštenja iz člana 383.** stav **2. u vezi sa stavom 1. KZ-a FBiH** (opisano pod tačkom 2 optužnice), u sticaju sa krivičnim djelom **Lihvarstvo iz člana 298. stav 1.**  (opisano pod tačkom 3) , u sticaju sa krivičnim djelom **Pranje novca** iz **člana 272. stav 2. u vezi sa stavom 1. KZ-a FBi**H (opisano pod tačkom 5 optužnice), u sticaju sa krivičnim djelom **Davanje dara i drugih oblika koristi** iz člana 381. stav 1. KZ-a FBiH (opisano pod tačkom 6 optužnice)

**JEDAN OD PRIJEDLOGA IZ OPTUŽNICE SE ODNOSI NA ODREDJIVANJE PRIVREMENIH MJERA OSIGURANJA NA SLJEDEĆI NAČIN:**

1. ***Predlažem da sudija za prethodno saslušanje, u smislu odredbe*** *člana 17, stavovi 3. i 4****.*** *Zakona o oduzimanju nezakonito stečene imovine krivičnim djelom,* ***donese:***

***R J E Š E N J E***

1. *U smislu odredbe člana 17. stavovi 3. i 4. Zakona o oduzimanju nelegalno stečene imovine krivičnim djelom,**odredjuje se osiguranje oduzimanja imovinske koristi pribavljene krivičnim djelom zabranom otudjenja i opterećenjem nekretnine ili stvarnih prava upisanih na nekretnini, uz zabilježbu zabrane u zemljišnim knjigama na sljedeći način:*
2. *Odredjuje se zabrana otudjenja i opterećenja nekretnine i stvarnih prava osumnjičenog S. S. upisanih na nekretnini, uz zabilježbu zabrane u zemljišnim knjigama na nekretnini označenoj kao k.č. broj \_\_\_\_\_\_\_ (stari br. \_\_\_\_\_), upisana u posjedovni list broj \_\_\_\_\_\_\_, u ZK uložku broj 743, K.O. \_\_\_\_\_\_\_\_, Istočna Ilidža, a što se odnosi na posebni dio zgrade, garsonjera (1-3) ukupne površine \_\_\_\_\_\_m2, koja je upisana na zemljištu broj \_\_\_\_\_\_\_\_.*
3. *Mjera osiguranja iz tačke a) će trajati 3 (tri) godine ili do donošenja nove odluke suda, a najduže do okončanja krivičnog postupka.*
4. *Za izvršenje ove privremene mjere odredjuje se Općinski sud Istočno Sarajevo – zemljišnoknjižni ured te Republička uprava za geodetske i imovinsko-pravne poslove Republike Srpske.*
5. *U smislu odredbe člana 17. stavova 3. i 4. Zakona o oduzimanju nelegalno stečene imovine krivičnim djelom, odredjuje se osiguranje oduzimanja imovinske koristi pribavljene krivičnim djelom zabranom osumnjičenom S. S. otuđenje, opterećenje i raspolaganje pokretnom imovinom na sljedeći način:*
6. *osumnjičenom S. S. odredjuje se zabrana otuđenja, opterećenja i raspolaganja putničkim motornim vozilom marke* ***\_\_\_\_\_\_\_\_\_****, model \_\_\_\_\_\_\_\_\_, reg. oznaka \_\_\_\_\_\_\_\_\_, registrirano u PU Tuzla.*
7. *Mjera osiguranja iz tačke a) će trajati 3 (tri) godine ili do donošenja nove odluke suda, a najduže do okončanja krivičnog postupka.*
8. *Do okončanja trajanja krivičnog postupka protiv osumnjičenog S. S., motorno vozilo iz tačke a) se povjerava na čuvanje Federalnoj Agenciji za upravljanje oduzetom imovinom.*
9. *Privremeno oduzimanje vozila će izvršiti pripadnici MUP-a TK – Sektor kriminalističke policije Tuzla, koji će vozilo, po osiguranju uslova, predati Federalnoj Agenciji za upravljanje oduzetom imovinom.*

***O b r a z l o ž e n j e***

***U OBRAZLOŽENJU NAVESTI SVE ŠTO JE POTREBNO KAO DA SE RADI O PODNOŠENJU PRIJEDLOGA U FAZI ISTRAGE. KAO PRIMJER SE NAVODI DIO OBRAZLOŽENJA U JEDNOM OD PRIJEDLOGA:***

*Kako se ovom optužnicom tvrdi da su osumnjičeni S. S. i S. N. raspolagali protupravno stečenom imovinskom koristi u iznosu od 919.177,65KM, da je predloženo da se obavežu na vraćanje imovinske koristi u iznosu od 474.113,04 KM, a da pri tome, prema nalazu i mišljenju vještaka finansijske struke kao i rezultatima finansijske istrage, isti ne raspolažu sa drugom imovinom iz koje bi se, u smislu odredbe člana 16. Zakona o oduzimanju nelegalno stečene imovinske koristi krivičnim djelom, namirila Federacija BiH, to postoji opravdana bojazan da Federacija FiH, kao povjerilac nad protupravno stečenom imovinskom koristi, neće biti namirena do navedenog iznosa, pa stoga predlažem da sud odredi mjere osiguranja i zabrane iz tačaka 1 i 2 ovog prijedloga jer bi se na takav način osiguralo namirenje Federacije BiH u smislu navedenih zakonskih odredbi.*

*RADI SE O PRIJEDLOGU ZA PRIVREMENU MJERU UZ OPTUŽNICU NAD ZAKONITO STEČENOM IMOVINOM IZVAN VREMENA IZVRŠENJA KRIVIČNIH DJELA KOJA SE STAVLJAJU NA TERET.*

**TUŽILAC**

**Ime i prezime**

REPUBLIKA SRPSKA

OKRUŽNO JAVNO TUŽILAŠTVO

Broj:

Banja Luka, dana godine

OSNOVNI SUD

\_\_\_\_\_\_\_\_\_\_\_\_\_\_\_\_

Na osnovu člana 22. stav 1. tačke 1. i 2. Zakona o oduzimanju imovine koja je proistekla izvršenjem krivičnog djela (Službeni glasnik RS, broj 65/18) predlažem izricanje

PRIVREMENE MJERE OSIGURANJA ODUZIMANJA IMOVINE

KOJA JE PROISTEKLA IZVRŠENJEM KRIVIČNOG DJELA

I

Zabrane otuđenja i opterećenja nepokretnosti ili stvarnih prava upisanih na nepokretnosti izgrađenih na k.č. br. \_\_\_\_ površine \_\_\_ KO \_\_\_\_\_\_\_ u izgrađenom objektu \_\_\_\_\_\_\_\_\_, i to:

* stan broj \_\_\_\_\_, površine \_\_\_\_\_\_m2 na četvrtom spratu u okviru lamele broj \_\_\_ u ulici \_\_\_\_\_\_\_\_\_ u vlasništvu \_\_\_\_\_\_\_\_\_ ,
* stan broj \_\_\_\_\_, površine \_\_\_\_\_\_m2 na četvrtom spratu u okviru lamele broj \_\_\_ u ulici \_\_\_\_\_\_\_\_\_ u vlasništvu \_\_\_\_\_\_\_\_\_ i
* garažno mjesto broj \_\_\_\_\_ na drugoj etaži u ulici \_\_\_\_\_ u vlasništvu \_\_\_\_\_\_\_\_\_\_,

uz zabilježbu zabrane u javnom registru RU za geodetske i imovinsko-pravne poslove Područna jedinica \_\_\_\_\_\_\_\_\_\_

* nekretnine upisane u posjedovni list \_\_\_\_\_\_\_ KO \_\_\_\_\_\_\_\_\_ označena kao KČ broj \_\_\_\_\_\_\_\_\_ površine \_\_\_, KČ broj \_\_\_\_ njiva površine 2801 m2, KČ broj \_\_\_\_\_\_\_ njiva površine 2886 m2 i KČ broj \_\_\_\_\_\_\_\_\_\_ njiva površine 802 m2 u vlasništvu \_\_\_\_\_\_\_\_\_\_ sa dijelom 1/1,
* nekretnine upisane u PL broj \_\_\_\_\_\_ KO \_\_\_\_\_\_\_\_\_\_ označene kao KČ broj \_\_\_\_\_\_\_\_\_\_, u vlasništvu \_\_\_\_\_\_\_\_\_\_ sa dijelom 1/1,
* nekretnine upisane u PL broj \_\_\_\_\_ KO \_\_\_\_\_\_\_\_ označene kao KČ broj \_\_\_\_\_\_ u vlasništvu \_\_\_\_\_\_\_\_\_\_\_ sa dijelom 1/1 i
* nekretnine upisane u PL broj \_\_\_\_\_\_ KO \_\_\_\_\_\_\_\_\_ označene kao KČ broj \_\_\_\_\_\_\_\_\_ ukupne površine 30665 m2 u vlasništvu \_\_\_\_\_\_\_\_\_\_ sa dijelom 1/1

uz zabilježbu zabrane u javnom registru RU za geodetske i imovinsko-pravne poslove Područna jedinica \_\_\_\_\_\_\_\_\_\_\_\_.

II

Zabrane vlasniku da otuđi, sakrije, optereti ili raspolaže sa pokretnom imovinom, i to:

* vozilo marke \_\_\_\_\_\_\_\_\_\_, registarskih oznaka \_\_\_\_\_\_\_, broj šasije \_\_\_\_\_\_\_\_\_\_\_\_, proizvedeno 2017. godine, vlasnika \_\_\_\_\_\_\_\_, vrijednosti \_\_\_\_\_\_\_\_ KM.

Uz zabilježbu zabrane u registru vozila Policijske uprave \_\_\_\_\_\_\_\_\_\_.

O b r a z l o ž e nj e

Okružno javno tužilaštvo \_\_\_\_\_\_ je dana \_\_\_\_\_\_\_godine donijelo naredbu o provođenju istrage broj T13 protiv ­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_ zbog osnova sumnje da je osumnjičeni počinio krivično djelo Zloupotreba službenog položaja ili ovlaštenja iz člana 315. stav 2. u vezi sa stavom 1. Krivičnog zakonika RS u sticaju sa krivičnim djelom falsificiranje ili uništavanje službene isprave iz člana 349. stav 1. Krivičnog zakonika RS.

Istovremeno je Okružno javno tužilaštvo \_\_\_\_\_\_\_\_ dana \_\_\_\_\_\_\_\_\_ godine donijelo i naredbu o pokretanju finansijske istrage broj T13 \_\_\_\_\_\_\_\_\_\_\_ protiv \_\_\_\_\_\_\_\_\_\_\_\_\_\_\_ zbog postojanja sumnje da su izvršenjem krivičnih djela stekli imovinu veće vrijednosti koja nije u srazmjeri sa njihovim ličnim primanjima.

Dana \_\_\_\_\_\_\_\_ godine MUP RS Uprava Kriminalističke policije je Okružnom javnom tužilaštvu \_\_\_\_\_\_ dostavila Izvještaj o finansijskoj istrazi broj \_\_\_\_\_\_\_\_\_\_\_\_\_ od \_\_\_\_\_\_\_\_ godine i u prilogu dostavila svu prikupljenu dokumentaciju.

Na osnovu prikupljene dokumentacije nesporno je utvrđeno da je \_\_\_\_\_\_\_\_ u vremenskom periodu od 2016. do 2019. godine po osnovu zaposlenja u preduzeću \_\_\_\_\_\_\_\_\_\_\_\_\_\_ ostvario prihode u visini od 89.828,90 KM. Također, prema podacima Fonda PIO RS, \_\_\_\_\_\_\_\_\_, supruga \_\_\_\_\_\_\_\_\_, je u vremenskom periodu od 2016. do 2019. godine po osnovu zaposlenja u \_\_\_\_\_\_\_\_\_\_\_ ostvarila prihode u visini od 58.386,90 KM. Dalje je utvrđeno da je \_\_\_\_\_\_\_\_\_\_\_, otac \_\_\_\_\_\_\_\_\_\_ prema podacima Fonda PIO RS, registriran kao korisnik penzije od \_\_\_\_\_\_. godine i da na mjesečnom nivou penzija iznosi \_\_\_\_\_ KM, odnosno da je \_\_\_\_\_\_\_\_\_ po osnovu penzije u vremenskom periodu od 2016. do 2019. godine ostvario prihod u visini od \_\_\_\_\_\_\_\_\_ KM.

Uvidom u akt Policijske uprave \_\_\_\_\_\_\_\_ utvrđeno je da je \_\_\_\_\_\_\_ registriran kao vlasnik dva putnička vozila, i to vozilo \_\_\_\_\_\_\_\_\_ registarskih oznaka \_\_\_\_\_\_\_, broj šasije \_\_\_\_\_\_\_\_\_\_\_, proizvedeno \_\_\_\_\_\_\_ godine, vlasnika \_\_\_\_\_\_\_ po računu broj \_\_\_\_\_\_\_ od \_\_\_\_\_\_\_\_\_\_ godine vrijednosti \_\_\_\_\_\_\_\_ KM i vozilo marke \_\_\_\_\_\_\_\_\_\_ registarskih oznaka \_\_\_\_\_, broj šasije \_\_\_\_\_\_\_\_\_\_, proizveden \_\_\_\_\_\_\_ godine, vlasništvo \_\_\_\_\_\_\_\_ po računu broj \_\_\_\_\_ od \_\_\_\_\_\_\_\_ godine u vrijednosti od \_\_\_\_\_\_\_ KM.

Uvidom u akt Notarske komore RS od \_\_\_\_\_\_ godine utvrđeno je da je dana \_\_\_\_\_\_\_\_\_\_godine pod brojem OPU \_\_\_\_\_\_\_ zaključen Ugovor o poklonu između \_\_\_\_\_\_\_\_\_ kao poklonodavca i \_\_\_\_\_\_\_\_ kao poklonoprimca i \_\_\_\_\_\_\_\_\_\_ d.o.o. Banja Luka kao investitora, a koji ugovor za predmet ima poklon nekretnina izgrađenih na k.č. br. \_\_\_\_\_\_\_\_ „\_\_\_\_\_\_\_\_\_\_“ izgradila objekat spratnosti -2Po+P+6+Pe i -2+Po+1) KO \_\_\_\_\_\_\_\_\_, i to stan broj \_\_\_\_\_\_, površine \_\_\_\_\_\_\_ na četvrtom spratu u okviru lamele \_\_\_\_\_\_, ulica \_\_\_\_\_\_\_\_\_\_, garažno mjesto \_\_\_\_\_\_\_ (-2 etaža) i stan broj \_\_\_\_\_\_\_\_, površine \_\_\_\_\_\_\_ m2 na četvrtom spratu u okviru lamele \_\_\_\_\_\_\_\_\_\_, a kojim ugovorom poklonoprimac prima ove nekretnine i postaje vlasnikom istih. Predmetne nekretnine je poklonodavac \_\_\_\_\_\_\_\_\_\_ kupio u 2018. godini zaključenjem Ugovora o prodaji nekretnina u izgradnji broj OPU \_\_\_\_\_\_\_\_\_\_\_ dana \_\_\_\_\_\_\_\_\_\_ godine između „\_\_\_\_\_\_\_\_“ d.o.o. Banja Luka kao prodavača i \_\_\_\_\_\_\_\_\_\_ kao kupca, kojim ugovorom su regulirana međusobna prava, pa je prodavač preuzeo obavezu da do dana \_\_\_\_\_\_\_\_\_ godine po sistemu „ključ u ruke“ preda u posjed stan broj \_\_\_\_\_ površine \_\_\_\_\_\_\_ m2 na četvrtom spratu u okviru lamele broj \_\_\_\_\_ ulica \_\_\_\_\_\_\_\_\_\_\_, i garažno mjesto broj \_\_\_\_\_ (-2 etaža), a kupac preuzima obavezu da za predmetne nekretnine plati cijenu od \_\_\_\_\_\_\_\_\_ KM. Također, Ugovorom o prodaji stana u izgradnji broj OPU \_\_\_\_\_\_\_\_ zaključen dana \_\_\_\_\_\_\_ godine između „\_\_\_\_\_\_\_\_“ d.o.o. Banja Luka kao prodavača i \_\_\_\_\_\_ kao kupca regulirana je prodaja stana broj \_\_\_\_ površine \_\_\_\_\_ m2 na četvrtom spratu u okviru lamele \_\_\_\_\_ulica \_\_\_\_\_\_\_\_\_, izgrađen na k.č.br. \_\_\_\_\_ KO Banja Luka \_ upisana u Pl. br. \_\_\_\_\_\_\_\_ a koji stan kupac kupuje po cijeni od \_\_\_\_\_\_\_\_ KM.

Uvidom u akt RU za geodetske i imovinsko-pravne poslove Banja Luka broj \_\_\_\_\_\_\_\_\_ od \_\_\_\_\_\_\_\_ godine utvrđeno je da je \_\_\_\_\_\_\_\_ vlasnik nekretnina upisanih u Listu nepokretnosti broj \_\_\_\_\_\_ KO \_\_\_\_\_\_\_\_ u ukupnoj površini od \_\_\_\_\_\_\_ m2 sa dijelom 1/1, da je \_\_\_\_\_\_\_\_\_ vlasnik nekretnina upisanih u posjedovni list broj \_\_\_\_\_\_\_\_ KO \_\_\_\_\_\_\_\_\_ u ukupnoj površini od \_\_\_\_\_\_\_\_ m2 sa dijelom 1/1 i da je \_\_\_\_\_\_\_ po osnovu nasljeđivanja u suvlasništvo sa dijelom 1/5 dobio nekretnine upisane u Pl. br. \_\_\_\_\_\_\_ KO \_\_\_\_\_\_\_\_\_.

U pogledu troškova života uvidom u kartice poreznih obveznika kod Porezne uprave RS utvrđeno je da su na analitičkoj kartici poreznog obveznika \_\_\_\_\_\_\_\_\_ evidentirane obaveze i uplate u iznosu od \_\_\_\_\_\_\_\_ KM, i to za vremenski period od 01. 01. 2016. do 31. 10. 2019. godine u vremenskom periodu od 2016. do 2019. godine, da je na analitičkoj kartici poreznog obveznika \_\_\_\_\_\_\_\_\_ za vremenski period od 01. 01. 2016. do 31. 10. 2019. godine evidentirana uplata po osnovu poreza za koje nema porezne prijave \_\_\_\_\_\_\_\_ KM, dok је za poreze za koje postoji porezna prijava evidentiranа uplatа \_\_\_\_\_\_ KM te da \_\_\_\_\_\_\_\_ u istom vremenskom periodu po osnovu poreza ima uplaćenih \_\_\_\_\_\_\_ KM.

Uvidom u podatke dostavljene od Agencije za osiguranje RS utvrđeno je da je \_\_\_\_\_\_\_\_\_ u vremenskom periodu od 2016. do 2019. godine bio klijent „\_\_\_\_\_\_\_ osiguranje“ po osnovu dvije police autoosiguranja sa ukupnim iznosom premija od \_\_\_\_\_\_\_\_\_\_ KM, da \_\_\_\_\_\_\_\_ i \_\_\_\_\_\_\_\_\_ u vremenskom periodu od 2016. do 2019. godine nisu bili klijenti osiguravajućih društava.

Analizom računa otvorenih kod poslovnih banaka na ime \_\_\_\_\_\_\_ utvrđeno je da je \_\_\_\_\_\_\_\_ 2006. godine podigao kredit u iznosu od \_\_\_\_\_\_\_ KM i da je 2013. godine podigao kredit u iznosu od \_\_\_\_\_\_ KM te da je tokom 2016. godine po štednim računima u „\_\_\_\_\_\_ bank“ obavljao transakcije u iznosu od \_\_\_\_\_\_ KM i u „\_\_\_\_\_\_\_ bank“ tokom perioda 2012.-2019. godina u iznosu od \_\_\_\_\_\_\_ eura. Naime, \_\_\_\_\_\_\_\_ je u „\_\_\_\_\_\_\_\_ bank“ ulagao novčane iznose po osnovu ugovora o oročenom depozitu za svaku godinu da bi u svakoj sledećoj godini polagao nove novčane iznose sa već oročenom iznosima pa je tako u 2012. godini položio \_\_\_\_\_ eura, u 2013. godini iznos od \_\_\_\_\_\_ eura, u 2014. godini iznos od \_\_\_\_ eura, u 2016. godini iznos od \_\_\_\_\_\_ eura i u 2018. godini iznos od \_\_\_\_\_\_\_ eura, te da je tokom 2018. godine ukupno akumulirao \_\_\_\_\_\_\_\_ eura, koji iznos je prebacio na svoj tekući račun, a tokom 2019. godine sa svog tekućeg računa u gotovini isplatio \_\_\_\_\_\_\_ eura.

Analizom računa \_\_\_\_\_\_\_\_\_ otvorenih u poslovnim bankama utvrđeno je da su uplate na ove račune činile uplate plate \_\_\_\_\_\_\_\_\_\_ u iznosu od \_\_\_\_\_\_\_\_ KM, zatim dva kredita, i to 2009. godine kredit u iznosu od \_\_\_\_\_\_\_ KM i 2018. godine kredit u iznosu od \_\_\_\_\_\_\_ KM, zatim uplata iznosa od \_\_\_\_\_\_\_\_ KM od \_\_\_\_\_\_\_\_ po osnovu kupoprodaje automobila koji iznos je prenesen na račun \_\_\_\_\_\_\_\_\_, zatim uplata \_\_\_\_\_\_ osiguranja u iznosu od \_\_\_\_\_\_\_ KM i uplata iznosa od \_\_\_\_\_\_ KM od \_\_\_\_\_\_\_ po osnovu isplate štete.

Analizom računa \_\_\_\_\_\_\_\_ nisu utvrđene transakcije u većim novčanim iznosima.

Analizom računa \_\_\_\_\_\_ otvorenih u „\_\_\_\_\_ Banka“ a.d. Banja Luka utvrđeno je da je tokom 2006. godine po osnovu trgovine vrijednosnim papirima na njegov račun u ovoj banci uplaćeno \_\_\_\_\_\_\_ KM i koji iznos je isplaćen sa računa, da je na devizni račun \_\_\_\_\_\_\_\_ tokom 2007. godine ukupno uplaćeno \_\_\_\_\_\_ eura od \_\_\_\_\_\_\_\_\_ te da je cjelokupan iznos isplaćen tokom 2007. i 2008. godine i da je na transakcijskom računu \_\_\_\_\_\_\_\_\_\_ u vremenskom periodu 01. 04. 2006.-31. 12. 2009. godinа ukupno uplaćeno \_\_\_\_\_\_ KM, koji iznos je tokom 2006. godine i isplaćen te da je u 2007. godini bilo uplata u iznosu od \_\_\_\_\_\_ KM, koji iznos je gotovinski isplaćen tokom 2007. godine te da nakon toga nije više bilo prometa po ovom računu.

Na osnovu prikupljene dokumentacije nesporno je utvrđeno da se \_\_\_\_\_\_\_\_ u vremenskom periodu od 2016. do 2019. godine vodio kao zaposleni u preduzeću „\_\_\_\_\_\_\_“ d.o.o. \_\_\_\_\_\_\_\_ , gdje je ostvario ukupne prihode u iznosu od \_\_\_\_\_\_\_ KM te da se, prema pregledu obaveza i uplata poreza po odbitku Porezne uprave RS i općine \_\_\_\_\_\_\_\_\_\_, vodi kao nosilac nekomercijalnog porodičnog poljoprivrednog gazdinstva po kom osnovu je u vremenskom periodu od 2016. do 2019. godine ostvario prihod u ukupnom iznosu od \_\_\_\_\_\_ KM.

Također, uvidom u matičnu evidenciju Fonda PIO RS je utvrđeno da je \_\_\_\_\_\_\_ u vremenskom periodu od 2016. do 2019. godine bila evidentirana kao zaposlena u preduzeću „\_\_\_\_\_\_\_\_“ d.o.o. \_\_\_\_\_\_\_ i „\_\_\_\_\_\_“ d.o.o. \_\_\_\_\_\_\_\_\_\_, u kojima je ostvarila prihod od \_\_\_\_\_\_\_ KM, odnosno \_\_\_\_\_\_\_\_ KM.

Dalje je, uvidom u podatke Fonda PIO RS, nesporno utvrđeno da je \_\_\_\_\_\_\_\_\_ od dana \_\_\_\_\_\_ godine evidentirana kao korisnik penzije u mjesečnom iznosu od \_\_\_\_\_ KM te da je od dana evidentiranja do \_\_\_\_\_\_\_ godine po osnovu isplaćenih penzija ostvarila prihod od \_\_\_\_\_\_ KM. Također, uvidom u podatke Porezne uprave RS kao i u podatke Fonda PIO RS, nesporno je utvrđeno da se \_\_\_\_\_\_\_\_ vodi kao korisnik penzije u mjesečnom iznosu od \_\_\_\_\_\_\_\_ KM, te da je u vremenskom periodu od 2016. do 2019. godine po osnovu isplaćenih penzija stekla prihod u iznosu od \_\_\_\_\_\_ KM.

Prema podacima RU za geodetske i imovinsko-pravne poslove Banja Luka broj \_\_\_\_\_\_\_ od \_\_\_\_\_\_\_\_ godine utvrđeno je da je, između ostalih nekretnina, \_\_\_\_\_\_\_\_ vlasnik sa dijelom 1/1 i sljedećih nekretnina:

parcele označene kao k.č. br. \_\_\_\_\_, pašnjak površine \_\_\_\_\_ m2, k.č. br. \_\_\_\_\_\_, njiva površine \_\_\_\_\_\_\_\_ m2, k.č. br. \_\_\_\_\_\_\_\_ njiva površine \_\_\_\_\_\_ m2 i k.č. br. \_\_\_\_\_ pašnjak površine \_\_\_\_\_\_\_ m2 upisane u posjedovni list broj \_\_\_\_\_ KO \_\_\_\_\_\_\_, a koje je \_\_\_\_\_\_ stekao po osnovu Ugovora o kupoprodaji nekretnina ovjeren pod brojem OPU \_\_\_\_\_\_\_ od \_\_\_\_\_\_\_\_\_ godine po cijeni od \_\_\_\_\_\_\_ KM,

parcele označene kao k.č. br. \_\_\_\_\_ kuća i zgrada površine \_\_\_\_\_\_\_\_ m2, k.č. br. \_\_\_\_\_\_ dvorište površine \_\_\_\_\_\_\_ m2, k.č. br. \_\_\_\_\_ voćnjak površine \_\_\_\_\_ m2, k.č. br. \_\_\_\_\_\_ šuma površine \_\_\_\_\_\_\_ m2, k.č. br. \_\_\_\_\_\_ njiva površine \_\_\_\_\_\_\_ m2 i k.č. br. \_\_\_\_\_\_\_ šuma površine \_\_\_\_\_\_m2 upisane u posjedovni list broj \_\_\_\_\_\_ KO \_\_\_\_\_\_\_\_\_\_, a koje je \_\_\_\_\_\_ stekao po osnovu Ugovora o kupoprodaji nekretnina ovjeren pod brojem OPU \_\_\_\_\_\_ od\_\_\_\_\_\_\_\_\_\_\_\_\_ godine po cijeni od \_\_\_\_\_\_\_\_ KM,

parcele označene kao k.č. br. \_\_\_\_\_\_\_\_ njiva površine \_\_\_\_\_\_\_\_\_ m2 i k.č. br.\_\_\_\_\_\_\_ pašnjak površine \_\_\_\_\_\_\_ m2 upisane u posjedovni list broj \_\_\_\_\_\_\_ KO \_\_\_\_\_\_\_, a koje je \_\_\_\_\_\_\_\_\_\_ stekao po osnovu Ugovora o kupoprodaji nekretnina ovjeren pod brojem OPU \_\_\_\_\_\_\_\_\_ od\_\_\_\_\_\_\_ godine po cijeni od \_\_\_\_\_\_\_\_\_ KM,

parcele označene kao k.č. br. \_\_\_\_\_\_\_\_ kuće i zgrade površine \_\_\_\_\_\_\_ m2, k.č. br. \_\_\_\_\_\_ dvorište površine \_\_\_\_\_\_ m2, k.č. br. \_\_\_\_\_\_ njiva površine \_\_\_\_\_\_\_\_ m2, k.č. br. \_\_\_\_\_\_\_ njiva površine \_\_\_\_\_\_\_ m2, k.č. br. \_\_\_\_\_\_\_ šuma površine \_\_\_\_\_\_\_\_ m2, k.č. br.\_\_\_\_\_\_\_\_ voćnjak površine \_\_\_\_\_\_\_\_ m2, k.č. br.\_\_\_\_\_\_\_\_ njiva površine \_\_\_\_\_\_\_ m2 i k.č. br. \_\_\_\_\_\_ njiva površine \_\_\_\_\_\_ m2, a koje je \_\_\_\_\_\_\_\_ stekao po osnovu Ugovora o kupoprodaji nekretnina ovjeren pod brojem OPU \_\_\_\_\_\_\_\_ od \_\_\_\_\_\_\_ godine po cijeni od \_\_\_\_\_\_\_\_\_\_KM.

U pogledu troškova života uvidom u kartice poreznih obveznika kod Porezne uprave RS utvrđeno je da je na kartici poreznog obveznika \_\_\_\_\_\_\_\_\_ za vrste prihoda za koje nema porezne prijave, u vremenskom periodu 01. 01. 2010.-31. 12. 2015. godina ima ukupno uplaćenih poreza u iznosu od \_\_\_\_\_\_ KM, dok na analitičkoj kartici evidentiranih obaveza i uplata u vremenskom periodu od 01. 01. 2016. do 31. 12. 2019. godine ima uplaćenih poreza u iznosu od \_\_\_\_\_\_\_ KM, te da supruga \_\_\_\_\_\_ u istom vremenskom periodu i po istom osnovu ima uplaćenih \_\_\_\_\_ KM, odnosno \_\_\_\_\_\_\_\_ KM.

Uvidom u podatke dostavljene od Agencije za osiguranje RS utvrđeno je da je \_\_\_\_\_\_\_\_ bio klijent „\_\_\_\_\_\_ osiguranje“ sa policom autoodgovornosti u iznosu od \_\_\_\_\_\_\_ KM, kasko osiguranja u iznosu od \_\_\_\_\_ KM i putnog osiguranja u iznosu od \_\_\_\_\_\_ KM. Također je utvrđeno da je \_\_\_\_\_\_\_\_\_\_ bila klijent „\_\_\_\_\_\_ osiguranje“ za kasko osiguranje u iznosu od \_\_\_\_\_\_\_\_ KM kao i police osiguranja u iznosu od \_\_\_\_\_ KM, „\_\_\_\_\_\_\_\_ osiguranje“ za\_\_\_\_ police autoodgovornosti u iznosu od \_\_\_\_\_\_\_\_\_ KM i „\_\_\_\_\_ osiguranje“ po osnovu isplate štete u iznosu od \_\_\_\_\_\_\_\_ KM. Dalje je utvrđeno da je \_\_\_\_\_\_\_\_ bio klijent „\_\_\_\_\_ osiguranje“ za \_\_ police autoodgovornosti u iznosu od \_\_\_\_\_ KM i „\_\_\_\_\_\_ osiguranje“ za polica autoodgovornosti u iznosu od \_\_\_\_\_\_\_ KM.

Analizom bankarske dokumentacije utvrđeno je da je \_\_\_\_\_\_\_ imao dva računa otvorena u poslovnim bankama, i to jedan račun otvoren u „\_\_\_\_\_\_\_\_ Banka“ a.d. Banja Luka i drugi račun otvoren u „\_\_\_\_\_\_ bank“ a.d. Banja Luka. Analizom analitičkih kartica za račun otvoren u „\_\_\_\_\_ Banka“ a.d. Banja Luka nisu pronađene sporne uplate jer uplate na ovaj račun uglavnom čine uplate plata dok isplate čine gotovinsko podizanje novca i plaćanja karticom. Analizom analitičkih kartica za račun \_\_\_\_\_\_\_ otvoren u „\_\_\_\_\_\_ bank“ a.d. Banja Luka utvrđeno je da je po ovom računu izvršen značajniji promet te da za transakcije po ovom računu nema opisa transakcija.

Analizom bankarske dokumentacije utvrđeno je da je \_\_\_\_\_\_\_ imao \_\_\_\_ računa otvorena u poslovnim bankama, i to: „\_\_\_\_\_ bank“ a.d. Banja Luka, „\_\_\_\_\_\_banka“ a.d. Banja Luka, „\_\_\_\_\_\_\_ bank“ a.d. Banja Luka i „\_\_\_\_\_\_\_\_ Banka“ a.d. Banja Luka. Analizom analitičkih kartica za ove račune utvrđeno je da nije moguće utvrditi tačne izvore sredstava s obzirom na to da nisu označeni opisi transakcija.

S obzirom na sve naprijed navedeno, a naročito imajući u vidu podatke o ličnim primanjima \_\_\_\_\_\_\_\_\_\_ i njemu povezanih osoba kao i \_\_\_\_\_\_\_ i njemu povezanih osoba, kao i podataka koji govore o pokretnoj i nepokretnoj imovini \_\_\_\_\_\_\_\_\_\_, dodajući tome troškove života koji se odnose na troškove plaćenih poreza kao i sindikalnu potrošačku korpu, utvrđeno je da \_\_\_\_\_\_ i osobe povezane sa njim \_\_\_\_\_\_\_\_\_\_ posjeduju imovinu koja je proistekla izvršenjem krivičnog djela jer je nesrazmjera između zakonitih prihoda i troškova kao i imovine koju posjeduju \_\_\_\_\_\_\_\_ KM. Također je utvrđeno da \_\_\_\_\_\_\_\_\_\_ i treća sa njim povezana osoba posjeduju imovinu koja je proistekla izvršenjem krivičnog djela jer je nesrazmjera između zakonitih prihoda i troškova kao i imovine koju posjeduju \_\_\_\_\_\_\_\_\_\_ KM.

Imajući u vidu da je utvrđena nesrazmjera između zakonitih prihoda i troškova i vrijednosti imovine, na osnovu člana 22. stavovi 1. i 2. Zakona o oduzimanju imovine koja je proistekla izvršenjem krivičnog djela, predlažemo da se ovaj prijedlog usvoji te da se izrekne privremena mjera osiguranja i to zabrana otuđenja i opterećenja nekretnina i stvarnih prava upisanih na nekretninama i na pokretnoj imovini, navedenim u samom prijedlogu te zabilježba navedene privremene mjere u javnim registrima. Ovo sve jer postoje okolnosti koje ukazuju da bi kasnije oduzimanje te imovine bilo otežano ili nemoguće s obzirom na to da je \_\_\_\_\_\_\_\_ neposredno po donošenju naredbe o pokretanju finansijske istrage (naredba donesena dana \_\_\_\_\_\_\_\_godine), a nakon što je saslušan u svojstvu osumnjičenog za izvršenja krivičnog djela zloupotreba službenog položaja ili ovlaštenja, nekretnine koje su prijedlog za izricanje mjere zabrane poklonio svojoj supruzi \_\_\_\_\_\_\_\_ (ugovor o poklonu zaključen dana \_\_\_\_\_\_\_\_\_ godine).

PRILOG:

OKRUŽNI JAVNI TUŽILAC

**SUD BOSNE I HERCEGOVINE**

**Broj:**

**Sarajevo**

*Sud Bosne i Hercegovine (Sud BiH, Sud), sudija \_\_\_\_\_\_\_\_\_\_ kao sudija za prethodni postupak, u krivičnom predmetu protiv* ***\_\_\_\_\_\_\_\_\_\_\_\_\_,*** *u fazi istrage Tužilaštva Bosne i Hercegovine (Tužilaštvo BiH, Tužilaštvo) pod brojem: \_\_\_\_\_\_\_\_\_\_,**zbog osnovane sumnje da je počinjeno krivično djelo Organizirani kriminal iz člana 250. stavovi 2. i 3. Krivičnog zakona Bosne i Hercegovine (KZ BiH), u vezi sa krivičnim djelima Neovlašteni promet opojnim drogama iz člana 195. KZ BiH, Pranje novca iz člana 209. KZ BiH, odlučujući o prijedlogu Tužilaštva BiH, broj\_\_\_\_\_\_ od godine, za donošenje privremene mjere**zabrane otuđenja i raspolaganja imovinom, na osnovu člana 73. Zakona o krivičnom postupku Bosne i Hercegovine (ZKP BiH), dana \_\_\_\_\_ godine donosi:*

**R J E Š E NJ E**

**U odnosu na osumnjičenog:**

**\_\_\_\_\_\_\_\_\_\_** zvani ''\_\_\_\_\_\_\_\_'', sin \_\_\_\_\_\_, rođen \_\_\_\_\_\_\_\_\_. godine u \_\_\_\_\_\_\_\_\_, sa prijavljenim prebivalištem u ulici \_\_\_\_\_\_\_\_\_\_, općina \_\_\_\_\_\_\_\_\_, stalno nastanjen u Ulici \_\_\_\_\_\_\_\_\_\_\_, općina \_\_\_\_\_\_\_\_\_, JMB: \_\_\_\_\_\_\_\_\_\_\_\_\_\_\_

**PRIHVATA SE** Prijedlog Tužilaštva BiH, broj: \_\_\_\_\_\_\_\_\_\_\_od \_\_\_\_\_\_\_\_\_. godine, za donošenje privremene mjerezabrane otuđenja i raspolaganja imovinom, kao osnovan u njegovim dijelovima kako slijedi:

**I - ODREĐUJE SE PRIVREMENA MJERA OSIGURANJA - ZABRANA OTUĐENJA I RASPOLAGANJA IMOVINOM, i to**

**I1 - U ODNOSU NA IMOVINU - NEPOKRETNOSTI:**

1. **Građevinsko zemljište** na adresi \_\_\_\_\_\_\_\_\_, prema listu nepokretnosti broj \_\_\_\_\_\_\_\_\_ KO \_\_\_\_\_, označenu kao Poslovna/privredna (radionice), udio u vlasništvu 1/1, KO i KČ \_\_\_\_\_\_, ukupne površine \_\_\_\_\_\_ m2, vlasništvo **\_\_\_\_\_\_\_\_\_\_**, na osnovu Kupoprodajnog ugovora broj OPU \_\_\_\_\_\_ zaključenog dana \_\_\_\_\_\_\_\_\_. godine, procijenjene vrijednosti od **\_\_\_\_\_\_\_\_\_\_\_\_\_\_\_,**
2. **Zemljište** na adresi \_\_\_\_\_\_\_\_\_\_\_\_, prema listu nepokretnosti broj \_\_\_\_\_\_\_\_ KO \_\_\_\_\_\_, označenu kao \_\_\_\_\_\_\_\_\_\_ broj parcele \_\_\_\_, podbroj parcele \_\_\_\_\_, udio u vlasništvu 1/2, KO i KČ \_\_\_\_\_\_\_\_\_, ukupne površine \_\_\_\_\_\_ m2, susvojina **\_\_\_\_\_\_\_\_\_\_**, na osnovu Kupoprodajnog ugovora broj OPU: \_\_\_\_\_\_\_ zaključenog dana \_\_\_\_\_\_\_\_\_. godine,procijenjene vrijednosti od **\_\_\_\_\_\_\_\_ KM,**
3. **Zemljište** na adresi \_\_\_\_\_\_\_\_\_\_, prema listu nepokretnosti broj \_\_\_\_\_\_\_ KO \_\_\_\_\_\_\_**,** označenu kao \_\_\_\_\_\_\_\_\_\_\_\_, broj parcele \_\_\_\_\_\_\_ podbroj parcele \_\_\_\_\_ ukupne površine \_\_\_\_\_\_ m2, susvojina **\_\_\_\_\_\_\_\_\_\_**, na osnovu Kupoprodajnog ugovora broj \_\_\_\_\_\_\_\_ zaključenog dana \_\_\_\_\_\_\_\_\_\_. godine, procijenjene vrijednosti od **\_\_\_\_\_\_\_\_\_\_\_\_ KM,**
4. **Zemljište** na adresi \_\_\_\_\_\_\_\_\_\_, prema listu nepokretnosti broj \_\_\_\_\_ KO \_\_\_\_\_\_\_, označenu kao \_\_\_\_\_\_\_\_\_\_\_, broj parcele \_\_\_\_\_\_, podbroj parcele \_\_\_\_\_ udio u vlasništvu 1/2, KO i KČ \_\_\_\_\_, ukupne površine \_\_\_\_\_\_\_ m2, susvojina **\_\_\_\_\_\_\_\_\_\_**, na osnovu Kupoprodajnog ugovora broj OPU: \_\_\_\_\_\_\_\_\_**,** procijenjene vrijednosti od **\_\_\_\_\_\_\_\_\_\_ KM,**
5. **Poslovni objekat u privredi** na adresi \_\_\_\_\_\_\_\_\_\_\_\_, prema listu nepokretnosti broj \_\_\_\_\_\_\_\_\_\_\_\_, označeno kao \_\_\_\_\_\_\_\_ broj parcele \_\_\_\_\_\_\_, podbroj­­­­­­­­\_\_\_\_\_\_, udio u vlasništvu 1/1, ukupne površine \_\_\_\_ m2, vlasništvo **\_\_\_\_\_\_\_\_\_**, osnova sticanja Rješenje \_\_\_\_\_\_\_\_\_\_\_\_\_, procijenjene vrijednosti od **\_\_\_\_\_\_\_\_\_\_ KM,**
6. **Zemljište** zvano„\_**\_\_\_\_\_\_\_\_\_**“,prema listu nepokretnosti broj \_\_\_ KO \_\_\_\_\_\_\_\_\_\_\_, označena kao \_\_\_\_\_\_\_\_\_\_\_\_blok parcele \_\_\_\_\_\_, broj parcele \_\_\_\_\_\_, udio u vlasništvu 1/1, ukupne površine **\_\_\_\_\_\_\_** m2, vlasništvo **\_\_\_\_\_\_\_\_\_\_\_\_**, na osnovu Kupoprodajnog ugovora broj \_\_\_\_\_\_\_\_\_\_\_\_, procijenjene vrijednosti od **\_\_\_\_\_\_\_\_\_\_\_ KM,**
7. **Stan** na adresi\_\_\_\_\_\_\_\_\_\_\_**,** označenu kao Stanovanje (stan, jedinica u zgradi), KO i KČ \_\_\_\_\_\_\_\_\_ udio u vlasništvu 1/1ukupne površine \_\_\_\_\_\_m2, vlasništvo **\_\_\_\_\_\_\_\_\_,** datum sticanja nekretnine prema pregledu PFRN prijava je \_\_\_\_\_\_\_\_\_\_, procijenjene vrijednosti od **\_\_\_\_\_\_\_\_\_\_\_ KM,**
8. **Garaža** na adresi\_\_\_\_\_\_\_\_\_\_\_\_, označenu kao Garaža, KO i KČ \_\_\_\_\_\_\_\_\_\_, udio u vlasništvu 1/1, ukupne površine \_\_\_\_\_ m2, vlasništvo **\_\_\_\_\_\_\_\_\_\_\_**, datum sticanja nekretnine prema pregledu PFRN prijava je \_\_\_\_\_\_\_\_\_\_. godine, procijenjene vrijednosti od **\_\_\_\_\_\_\_\_\_\_\_\_ KM,**
9. **Poslovni prostor** na adresi \_\_\_\_\_\_\_\_\_\_\_\_\_\_, označenu kao Poslovna/privredna **(ostalo ili mješovito),** KO i KČ \_\_\_\_\_\_\_\_\_ udio u vlasništvu 1/1, ukupne površine \_\_\_\_\_\_\_ m2, vlasništvo **\_\_\_\_\_\_\_\_,** datum sticanja nekretnine prema pregledu PFRN prijava je \_\_\_\_\_\_\_\_\_\_\_. godine, procijenjene vrijednosti od **\_\_\_\_\_\_\_\_\_\_\_\_ KM.**

**I2 - U ODNOSU NA IMOVINU - POKRETNOSTI:**

1. **Putnički automobil**  marke ,,\_\_\_\_\_\_“, registarskih oznaka \_\_\_\_\_\_\_\_, broj šasije \_\_\_\_\_\_\_\_\_\_\_, \_\_\_\_\_\_\_\_. godina proizvodnje, vlasništvo osobe \_\_\_\_\_\_\_\_\_\_, koji je prilikom pretresa objekata koji su u vlasništvu osumnjičenog \_\_\_\_\_\_\_\_\_, dana \_\_\_\_\_\_\_\_\_\_. godine u sklopu akcije MUP-a RS i Tužilaštva BiH, pronađen i uz potvrdu privremeno oduzet. Prema evidenciji IDDEEA, vrijednost vozila iznosi **\_\_\_\_\_\_\_\_\_** KM, dok se tržišna vrijednost blindiranja putničkog automobila srednjeg nivoa sigurnosti kreće oko **\_\_\_\_\_\_\_\_\_\_ KM**,
2. **Putnički automobil** marke \_\_\_\_\_\_\_\_\_\_\_, registarskih oznaka \_\_\_\_\_\_\_, broj šasije \_\_\_\_\_\_\_\_\_\_, \_\_\_\_\_\_\_\_\_. godina proizvodnje, a na osnovu kupoprodajnog ugovora vrijednost vozila iznosi **\_\_\_\_\_\_\_\_\_\_ KM**, vlasništvo **\_\_\_\_\_\_\_\_\_\_\_\_\_.**

**I 3 - U ODNOSU NA IMOVINU - BANKOVNE RAČUNE:**

1. **Novac** **u iznosu od \_\_\_\_\_\_\_\_\_\_KM** sa posljednjim presjekom stanja od dana \_\_\_\_\_\_\_\_. godine, koji stojina računu otvorenim kod ,,\_\_\_\_\_\_\_\_\_\_\_\_\_“, broj \_\_\_\_\_\_\_\_\_\_\_\_, sa Ugovorom o otvaranju i vođenju transakcijskog računa i pružanju usluga broj \_\_\_\_\_\_\_\_\_, zaključenog dana \_\_\_\_\_\_\_\_\_. godine.

**II -** Privremenu mjeru određenu stavom **I1** ovog rješenja, u odnosu na nepokretnosti, provest će Republička uprava za geodetske i imovinsko-pravne poslove \_\_\_\_\_\_\_\_\_\_\_\_\_.

**III -** Privremenu mjeru određenu stavom **I2** ovog rješenja, u odnosu na putnička motorna vozila, provešće Ministarstvo unutrašnjih poslova Republike Srpske, \_\_\_\_\_\_\_\_\_\_\_\_\_, na način da će isti izvršiti potrebne zabilježbe navedene privremene mjere u cilju sprečavanja otuđenja i raspolaganja navedenim putničkm motornim vozilima.

**IV -** Privremenu mjeru određenu stavom **I3** ovog rješenja, u odnosu na bankovni račun, provešće ,,\_\_\_\_\_\_\_\_\_\_\_\_“.

**V -** Privremene mjere određene ovim rješenjem trajaće do okončanja krivičnog postupka ili do drugačije odluke Suda, te se imaju odmah, bez odlaganja, primijeniti po zaprimanju ovog rješenja radi postupanja, jer žalba protiv ovog rješenja ne odlaže njegovo izvršenje.

***O b r a z l o ž e nj e***

***1. Uvod***

Pred Sudom BiH u toku je krivični predmet protiv osumnjičenih \_\_\_\_\_\_\_\_\_\_\_\_\_\_ i dr., u fazi istrage Tužilaštva BiH zbog postojanja osnovane sumnje da je počinjeno krivično djelo Organizirani kriminal iz člana 250. KZ BiH stavovi 2. i 3., u vezi sa krivičnim djelima Neovlašteni promet opojnim drogama iz člana 195. stav 1. KZ BiH i Pranje novca iz člana 209. KZ BiH.

Rješenjem Suda BiH, broj: \_\_\_\_\_\_\_\_\_\_\_\_\_. godine, na usvojen prijedlog Tužilaštva, između ostalih osoba, prema osumnjičenom **\_\_\_\_\_\_\_\_\_\_\_** određena je mjera pritvora propisana članom 132. stav 1. tačka a) ZKP BiH zbog postojanja osnovane sumnje da je počinio krivično djelo Organizirani kriminal iz člana 250. stav 3. KZ BiH, u vezi sa krivičnim djelom Neovlašteni promet opojnim drogama iz člana 195. KZ BiH i Pranje novca iz člana 209. ZKP BiH, a dana 20. 03. 2023. godine u odnosu na osumnjičenog **\_\_\_\_\_\_\_\_\_\_\_\_\_** izdata je Naredba Suda BiH broj \_\_\_\_\_\_\_\_\_\_\_ za raspisivanje međunarodne potjernice.

***2. Prijedlog Tužilaštva***

Dana \_\_\_\_\_\_\_\_\_\_\_\_\_, Tužilaštvo je ovom Sudu dostavilo prijedlog broj \_\_\_\_\_\_\_\_\_\_\_\_, za donošenje privremene mjerezabrane otuđenja i raspolaganja imovinom u odnosu na osumnjičenog \_\_\_\_\_\_\_\_\_\_ i sa njim povezanih osoba, nalazeći da postoji opasnost da bi osumnjičeni i osobe povezane sa njim, imovinu mogli otuđiti, sakriti ili opteretiti i prije nego što se završi krivični postupak koji se vodi protiv osumnjičenog. Stoga, kako bi se spriječilo otuđenje imovine, Tužilaštvo je predložilo da se shodno članovima 73. i 202. ZKP BiH te članovima 110. i 110. a KZ BiH, odredi privremena mjera oduzimanja imovine radi osiguranja, odnosno da se izrekne privremena mjera zabrane otuđenja ili opterećenja na imovini taksativno pobrojanoj u dostavljenom prijedlogu.

U obrazloženju prijedloga, Tužilaštvo je navelo da provodi istragu zbog postojanja osnovane sumnje da su u periodu od početka \_\_\_\_\_. godine do danas \_\_\_\_\_\_\_\_\_\_\_\_, organizirali grupu za organizirani kriminal u smislu člana 1. stav 22. Krivičnog zakona Bosne i Hercegovine, kojoj grupi su kao pripadnici pristupili \_\_\_\_\_\_\_\_\_\_\_\_\_\_\_\_\_\_\_\_\_\_\_\_ s ciljem da organizatori i pripadnici grupe međusobnim povezivanjem i dogovaranjem i povezivanjem i dogovaranjem sa drugim osobama, organiziraju, pripremaju i vrše krivična djela propisana Krivičnim zakonom Bosne i Hercegovine i Krivičnim zakonima bh. entiteta Republika Srpska i Federacija Bosne i Hercegovine sve radi sticanja koristi pribavljene krivičnim djelom, i djelujući kao organizirana kriminalna grupa, i tako neovlašteno trgovali opojnom drogom „Kokain“ sa \_\_\_\_\_\_\_\_\_­­­­, nakon čega je opojna droga „kokain“ prebacivana do\_\_\_\_\_\_\_\_\_, gdje je skladištena na skrivenim lokacijama, tzv. ''štekovima'', kao i sa područja Republike\_\_\_\_\_\_\_\_, da bi potom, u međusobnom dogovoru i organizaciji organizatora i članova grupe, prebacivana na područje države Bosne i Hercegovine, iako su znali da se radi o opojnoj drogi, kao i da nemaju odobrenje nadležnog organa za nabavku, prevoz i prodaju opojne droge, radi sticanja protupravne imovinske koristi, vršili neovlašteni međunarodni prevoz i prenos radi daljnje prodaje opojne droge „Kokain“, koja opojna droga je Konvencijom o psihotropnim supstancama od 1971. godine i Rješenjem o popisu opojnih droga („Službeni list RBiH“, broj: 2/92 i 13/94) proglašena opojnim drogama, čiji je promet zabranjen u skladu sa odredbama Zakona o sprečavanju i suzbijanju zloupotrebe opojnih droga („Službeni glasnik BiH“, broj 8/06).

Nadalje, kako se u prijedlogu navodi, Tužilaštvo je donijelo naredbu o provođenju finansijske istrage radi prikupljanja dokaza o stečenoj protupravnoj imovinskoj koristi osumnjičenog \_\_\_\_\_\_\_\_\_\_\_, te utvrđivanja nesrazmjere u imovini osumnjičene osobe sa njenim zakonitim prihodima, kao i utvrđivanja protupravno stečene imovinske koristi i nesrazmjere u imovini kod trećih osoba povezanih sa osumnjičenim \_\_\_\_\_\_\_\_\_\_\_. Pored toga, finansijska istraga je urađena kako bi se sveobuhvatno i detaljno utvrdili zakoniti prihodi, imovina i rashodi svih članova porodičnog domaćinstva, te na taj način izbjegla mogućnost da osumnjičeni kao osnovu za porijeklo novca eventualno iskaže zakoniti prihod nekog od članova svog domaćinstva. Prilikom sačinjavanja Izvještaja o finansijskoj istrazi, koji je dostavljen u prilogu prijedloga, Tužilaštvo ukazuje da su prikupljeni podaci svih članova uže porodice osumnjičenog, u ovom slučaju i podaci o roditeljima, bratu i bratovoj supruzi, kao i podaci o osobi koja je najbliži saradnik osumnjičenog.

U daljnjem dijelu prijedloga, Tužilaštvo je detaljno navelo podatke i izvore iz kojih ti podaci proizlaze, koji ukazuju na prihode osumnjičenog i sa njim povezanih osoba. Shodno tim podacima, koji su bili predmet finansijskih provjera, za period januar \_\_\_ - februar \_\_\_. godine, utvrđeno je da osumnjičeni \_\_\_\_\_\_\_\_\_\_\_\_\_ i treća sa njim povezana osoba imaju nesrazmjer između zakonitih prihoda i troškova i imovine u iznosu od \_\_\_\_\_\_\_\_\_\_\_\_ KM.

Imajući u vidu težinu krivičnih djela i stepen organiziranosti koja se osumnjičenom stavlja na teret, kao i visinu imovinske koristi koja je potencijalno stečena izvršenjem krivičnih djela, Tužilaštvo smatra da se može opravdano pretpostaviti da je navedena imovina stečena izvršenjem krivičnih djela od osumnjičenog \_\_\_\_\_\_\_\_\_\_\_, te predlaže da Sud BiH donese rješenje kojim se naređuje privremena mjera zabrane otuđenja i raspolaganja imovinom, koja mjera će se upisati u odgovarajućim javnim registrima Republičke uprave za geodetske i imovinsko-pravne poslove Republike Srpske, odnosno Ministarstva unutrašnjih poslova RS, Policijska uprava \_\_\_\_\_\_\_\_\_\_\_\_\_\_\_\_\_ upisati zabilježbu zabrane otuđenja ili opterećenja, kao i zabranu raspolaganja novcem na računu kod \_\_\_\_\_\_\_\_\_\_\_\_\_\_\_.

***3. Odluke Suda***

***3.1. Osnovana sumnja***

Sud prvenstveno ukazuje, kada je u pitanju osnovana sumnja da je osumnjičeni \_\_\_\_\_\_\_\_\_\_\_\_\_ počinio krivičnopravne radnje za koje se tereti, da je Sud već u ranijoj odluci u ovom predmetu o određivanju mjere pritvora, i to rješenjem broj: \_\_\_\_\_\_\_\_\_\_\_\_\_\_\_. godine na osnovu dokaza dostavljenih uz Prijedlog Tužilaštva BiH, utvrdio da postoji osnovana sumnja da je osumnjičeni počinio krivična djela za koje se tereti, te je na osnovu tako utvrđene osnovane sumnje, u odnosu na istog donio rješenje o određivanju pritvora.

Do navedenog zaključka Sud je došao analizom dostavljenog dokaznog materijala u prilogu prijedloga za određivanje pritvora, te cjelokupnog istražnog spisa, koji materijal se ogleda u službenim izvještajima policijskih agencija koje su radile na dokumentiranju i prikupljanju dokaza u vidu analize ostvarenih komunikacija putem „Sky Ecc“ aplikacije, utvrđivanju identiteta osoba koje učestvuju u komunikacijama.

Tako je Sud našao da pripadnici ove organizirane grupe (kako osumnjičeni \_\_\_\_\_\_\_\_\_\_\_, tako i druge osobe), međusobnim povezivanjem i dogovaranjem, kao i povezivanjem i dogovaranjem sa drugim osobama, organiziraju, pripremaju i vrše krivičnopravne radnje neovlaštenog međunarodnog prometa opojnom drogom „kokain“, koja opojna droga je Konvencijom o psihotropnim supstancama od 1971. godine i Rješenjem o popisu opojnih droga proglašena opojnim drogama, čiji je promet zabranjen u skladu sa odredbama Zakona o sprečavanju i suzbijanju zloupotrebe opojnih droga („Službeni glasnik BiH“, broj 8/06).

Iz priloženih dokaza, Sud je utvrdio da je osumnjičeni \_\_\_\_\_\_\_\_\_\_, zajedno sa drugim pripadnicima grupe, po naprijed opisanom obrascu, u više navrata vršio neovlašteni promet opojne droge kokain.

Sud nalazi bitnim istaći da s obzirom na brojnost krivičnopravnih radnji i brojnost osoba koje su, kako se to osnovano sumnja, učestvovale u počinjenju krivičnopravnih radnji koje se osumnjičenom \_\_\_\_\_\_\_\_\_\_\_\_ stavljaju na teret, a što proizlazi iz priloga Izvještaja MUP-a RS broj: KU \_\_\_\_\_\_\_\_\_\_\_\_. godine, Sud se ovom prilikom i u ovu svrhu neće detaljno baviti obrazlaganjem dokaza iz kojih proizlazi postojanje osnovane sumnje za svaku pojedinačnu radnju izvršenja.

Nadalje, iz dokaza koji su tokom istrage dostavljeni u sudski spis, proizlazi osnovana sumnja da je osumnjičeni \_\_\_\_\_\_\_\_\_\_\_ izvršenjem krivičnog djela stekao značajnu protupravnu imovinsku korist. Naime, kako to iz dokaza proizlazi, cijena po kg opojne droge kokain je iznosila oko \_\_\_\_\_\_ EUR, te cijeneći brojnost krivičnopravnih radnji za koje se osumnjičeni osnovano tereti, te inkriminirani vremenski period od tri godine u kojem periodu je, kako se osnovano sumnja, grupa kojom je \_\_\_\_\_\_\_\_\_\_\_ rukovodio djelovala, Sud nalazi, kako se osnovano sumnja, da je osumnjičeni kroz kontinuirani promet opojne droge ostvario značajnu protupravnu imovinsku korist.

Također, Sud je ocijenio da, u ovom trenutku, postoji i osnov sumnje da nepokretnosti, pokretnosti i novac na štednom računu navedeni u dispozitivu, potiču iz predmetnih krivičnih djela, za koja je osnovano sumnjiv \_\_\_\_\_\_\_\_\_\_\_, odnosno da su nepokretnosti i pokretnosti kupljene novcem koji je stečen izvršenjem krivičnih djela, koja se stavljaju na teret osumnjičenom, odnosno da su protupravno stečena novčana sredstva deponirana na račun osumnjičenog, imajući u vidu da je imovina koja je predmet odluke stečena od osumnjičenog i trećih osoba upravo u inkriminiranom periodu.

Naime, iz detaljne analize finansijske istrage, te rezultata iste kojoj je prethodilo sveobuhvatno prikupljanje podataka o stečenim prihodima kako osumnjičenog \_\_\_\_\_\_\_\_\_tako i trećih osoba povezanih sa njim (roditelji i supruga osumnjičenog), proizlazi da su ukupni prihodi po raznim pravnim osnovama u periodu \_\_\_\_\_. godina iznosili \_\_\_\_\_\_\_\_\_\_ KM, a ukupna imovina osumnjičenog i trećih osoba povezanih sa njim stečena u istom vremenskom periodu u iznosu od \_\_\_\_\_\_\_\_\_\_\_ KM. Nadalje, cijeneći troškove sindikalne potrošačke korpe za navedeni period u iznosu od \_\_\_\_\_ KM, može se zaključiti da osumnjičeni \_\_\_\_\_\_\_\_\_\_ i treće sa njim povezane osobe imaju nesrazmjer između zakonitih prihoda i troškova u odnosu na imovinu u iznosu od -\_\_\_\_\_\_\_\_\_\_\_\_ KM.[[2]](#footnote-2)

Dakle, iz svih dostavljenih podataka od Tužilaštva BiH proizilazi očigledan nesrazmjer između primanja osumnjičenog (i trećih osoba povezanih sa njim) i vrijednosti imovine koja je predmet ove privremene mjere, što dovodeći u vezu sa osnovama sumnje da je osumnjičeni izvršenjem krivičnog djela stekao značajnu protupravnu imovinsku korist, ukazuje na dovoljan stepen vjerovatnoće da je predmetna imovina stečena u inkriminiranom periodu protupravna imovinska korist, za koju je obligatornim odredbama zakona (110. i 111. ZKP BiH) propisano da će se oduzeti.

Sud cijeni da bi nepokretnosti, pokretnosti, kao i novčana sredstva koja se nalaze na bankovnim računima mogli biti predmet oduzimanja u krivičnom postupku, jer postoji dovoljan stepen osnove sumnje i razumna pretpostavka da se radi o imovini koja je pribavljena krivičnim djelom.

Nadalje, nakon što je sud utvrdio dovoljan stepen sumnje da je počinjenjem krivičnog djela ostvarena imovinska korist od strane osumnjičenog \_\_\_\_\_\_\_\_\_\_, koja se ogleda u vlasništvu nekretnina, pokretnih stvari (vozila) te novčanih sredstava na bankovnom računu, Sud je našao osnovanim i prijedlog da se u cilju sprečavanja otuđenja takve imovine od strane osumnjičenog i trećih osoba, odredi privremena mjera (član 73. ZKP BiH), u smislu onemogućavanja otuđenja i opterećenja navedene imovine ili raspolaganja istom, na koji način se u daljnjem postupku osigurava oduzimanje stečene imovinske koristi pribavljene izvršenjem krivičnog djela, ukoliko se za isto ispune zakonski uslovi.

***3.2. Privremene mjere***

Naime, cilj privremenih mjera iz člana 73. ZKP BiH je osiguranje imovine od otuđenja do momenta kada se nakon provedenog postupka nespornim utvrdi da imovina koja se osigurava privremenom mjerom potiče iz krivičnog djela, i koja kao takva podliježe obaveznom oduzimanju.

Sud je imao u vidu da je pravo na mirno uživanje imovine regulirano i u članu 1. Protokola broj 1. uz Evropsku konvenciju za zaštitu ljudskih prava i osnovnih sloboda, gdje je propisano da svaka fizička i pravna osoba ima pravo na neometano uživanje svoje imovine, te da se to pravo može ograničiti samo u javnom interesu i pod uslovima predviđenim zakonom i općim načelima međunarodnog prava. Tako je Sud u konkretnom slučaju na osnovu odredbi o ograničenju prava na imovinu, a pod uslovima propisanih Zakonom o krivičnom postupku u cijelosti postupio u skladu sa članom 73. ZKP BiH, koji propisuje da *Sud može u bilo koje vrijeme tokom postupka donijeti na prijedlog tužioca privremenu mjeru oduzimanja imovine koja se ima oduzeti po KZ BiH, mjeru zapljene ili drugu neophodnu privremenu mjeru kako bi se spriječilo korištenje, otuđenje ili raspolaganje tom imovinom.*

Sud će se posebno osvrnuti na imovinu/pokretne stvari koje su u vlasništu trećih osoba, a u odnosu na koju je ovaj Sud donio privremenu mjeru, a radi se o putničkom automobilu marke ,,\_\_\_\_\_\_\_\_\_\_\_“, registarskih oznaka \_\_\_\_\_\_\_\_\_\_, vlasništvo osobe \_\_\_\_\_\_\_\_\_\_, te putničkom automobilu marke \_\_\_\_\_\_\_\_\_\_”, registarskih oznaka \_\_\_\_\_\_\_\_\_\_, vlasništvo \_\_\_\_\_\_\_\_\_.

Naime, Sud zaključuje da je stvarni vlasnik navedenih pokretnosti upravo osumnjičeni \_\_\_\_\_\_\_\_\_\_, te da je isti navedene pokretnosti kupio na ime članova porodice i treće osobe kako bi prikrio nezakonito stečen novac, odnosno protupravnu imovinsku korist koju je stekao izvršenjem krivičnih djela koja mu se stavljaju na teret.

Na takav zaključak prvenstveno ukazuje da je vozilo marke ,,\_\_\_\_\_\_\_\_\_\_“ pronađeno prilikom pretresanja objekta koje je u vlasništvu i koje koristi upravo osumnjičeni \_\_\_\_\_\_\_\_\_\_, te je tom prilikom i privremeno oduzeto. Nadalje, Sud je cijenio i tržišnu cijenu navedenog vozila (100.000,00 KM), a posebno općepoznatu činjenicu da takvu vrstu vozila najčešće koriste pripadnici kriminalnih grupa, što ukazuje na zaključak da je stvarni vlasnik istog upravo osumnjičeni \_\_\_\_\_\_\_\_\_\_.

Također, u odnosu na vozilo marke \_\_\_\_\_\_\_\_\_\_\_”, vlasništvo supruge osumnjičenog \_\_\_\_\_\_\_\_\_\_, Sud je cijenio vrijednost navedenog vozila (200.000,00 KM), da je \_\_\_\_\_\_\_\_\_\_\_\_baš u inkriminiranom periodu postala vlasnik vozila, te činjenicu da su sveukupni prihodi supruge osumnjičenog u proteklih 5 godina iznosili znatno manje od same vrijednosti vozila, što nedvosmisleno ukazuje da je vozilo kupljeno izvan zakonitih prihoda.

Provođenje privremene mjere u odnosu na nepokretnosti naloženo je Republičkoj upravi za geodetske i imovinsko-pravne poslove Banjaluka, Područna jedinica \_\_\_\_\_\_\_\_\_\_\_\_\_. U odnosu na putnička motorna vozila, provođenje privremene mjere naloženo je Ministarstvu unutrašnjih poslova Republike Srpske, Policijska uprava \_\_\_\_\_\_\_\_\_\_\_\_\_\_, na način da će isti izvršiti potrebne zabilježbe navedene privremene mjere u cilju sprečavanja otuđenja i raspolaganja navedenim putničkim motornim vozilima.

Na kraju, provođenje privremene mjere u odnosu na bankovni račun naloženo je ,,\_\_\_\_\_\_\_\_\_\_\_\_“, na način da će navedena banka onemogućiti otuđenje i raspolaganje sredstvima na naznačenom računu do okončanja krivičnog postupka ili do drugačije odluke Suda.

Sud nalazi da su ispunjeni svi potrebni zakonski uslovi da se udovolji prijedlogu Tužilaštva, te da postoji potreba da se donese rješenje o privremenoj mjeri kojom se zabranjuje otuđenje i raspolaganje imovinom do okončanja **postupka**, odnosno do drugačije odluke Suda, te odlučio da zbog opasnosti od otuđenja imovine, odnosno protupravnog raspolaganja istim kako bi se onemogućilo zakonito povođenje i okončanje istrage, da žalba protiv ovog rješenja ne odlaže njegovo izvršenje, zbog čega je ovo rješenje odmah izvršno.

Prilikom donošenja odluke Sud je posebno cijenio i činjenicu da se radi o hitnom postupanju koje ne trpi odlaganje, te zaključio da su, s obzirom na sve naprijed navedeno, a uzevši u obzir vrstu i fazu postupka, kao i njegove specifičnosti, ispunjeni uslovi za donošenje ovakve odluke, što svakako ne prejudicira buduće odluke Suda u pogledu odlučivanja o istoj pravnoj stvari.

Sud nalazi da se svrha privremene mjere osiguranja postiže u ranijim fazama krivičnog postupka, kada postoji realna opasnost da se imovina otuđi ili prikrije, a primjenom mjera se otklanja mogućnost izbjegavanja oduzimanja imovinske koristi, kada za to nastupe zakonski uslovi. Stoga, Sud nalazi osnovanim u ovoj fazi postupka donijeti privremenu mjeru osiguranja na imovini,  koja mjera će onemogućiti osumnjičenom i osobama povezanim sa njim da poduzimaju radnje kojima bi spriječili ili znatno otežali eventualnu naplatu pribavljene imovinske koristi.

U skladu sa naprijed navedenim, a primjenom citiranih zakonskih odredbi, odlučeno je kao u dispozitivu rješenja.

***POUKA O PRAVNOM LIJEKU:***

*Protiv ovog rješenja pravo žalbe je dozvoljeno krivičnom vijeću Suda BiH u roku od tri (3) dana od dana prijema pismenog otpravka rješenja. Žalba protiv ovog rješenja ne zadržava njegovo izvršenje te se privremene mjere imaju odmah primijeniti bez odlaganja.*

**DOSTAVITI:**

**SUDIJA ZA PRETHODNI POSTUPAK**

## Prijedlog za trajno i prošireno oduzimanje uz optužnicu

NAZIV INSTITUCIJE

BROJ I DATUM

**OPĆINSKI/KANTONALNI SUD \_\_\_\_\_\_\_\_\_**

**Sudiji za prethodno saslušanje**

*Na osnovu člana 45. stav 2. tač. i) i člana 241. stavovi 1. i 2. Zakona o krivičnom postupku Federacije BiH,* ***podižem***

***O P T U Ž N I C U***

***PROTIV****:*

* *NN*
* *NN*

**ŠTO SU:**

ČINJENIČNI OPIS KRIVIČNOG DJELA

***ČIME su*** *počinili krivična djela, i to:*

**Udruživanje radi činjenja krivičnog djela“ iz člana 340. stav 1. KZ-а FBiH** (opisano pod tačkom 1 optužnice), u sticaju sa krivičnim djelom **Zloupotreba položaja ili ovlaštenja iz člana 383. stav 2. u vezi sa stavom 1. KZ-a FBiH** (opisano pod tačkom 2 optužnice), u sticaju sa krivičnim djelom **Lihvarstvo iz člana 298. stav 1.**  (opisano pod tačkom 3) , u sticaju sa krivičnim djelom **Pranje novca** iz **člana 272. stav 2. u vezi sa stavom 1. KZ-a FBiH** (opisano pod tačkom 5 optužnice), u sticaju sa krivičnim djelom **Davanje dara i drugih oblika koristi** iz člana 381. stav 1. KZ-a FBiH (opisano pod tačkom 6 optužnice).

**JEDAN OD PRIJEDLOGA IZ OPTUŽNICE SE ODNOSI NA TRAJNO I PROŠIRENO ODUZIMANJE IMOVINSKE KORISTI STEČENE KRIVIČNIM DJELOM NA SLJEDEĆI NAČIN:**

1. ***Na osnovu odredbe članova 114. 114. a i 115. KZ-a FBiH, a u vezi sa članom 10. stavovi 1. i 4. Zakona o oduzimanju nelegalno stečene imovine krivičnim djelom:***

**P R E D L A Ž E M**

**da sud, nakon što osumnjičenog \_\_\_\_\_\_\_\_\_\_\_\_\_ oglasi krivim, izrekne presudu da se ODUZME IMOVINSKA KORIST pribavljena izvršenjem ovih krivičnih djela, kao i imovinska korist za koju je pruženo dovoljno dokaza** da se opravdano vjeruje da je takva imovinska korist pribavljena počinjenjem ovih krivičnih djela, a počinilac nije pružio dokaze da je korist zakonito pribavljena (PROŠIRENO ODUZIMANJE), **i to od:**

1. **Osumnjičenog \_\_\_\_\_\_\_\_\_\_\_\_\_**sa drugim podacima kao u optužnici, zbog izvršenja krivičnih djela **- Udruživanje radi činjenja krivičnih djela -**  iz člana 340. stav 1. KZ-a FBiH (opisano pod tačkom 1 optužnice) u sticaju sa produženim krivičnim djelom **Zloupotreba položaja ili ovlaštenja** iz člana 383. stav 2. u vezi sa stavom 1. KZ-a FBiH (opisano pod tačkom 2 optužnice) u sticaju sa krivičnim djelom – **Lihvarstvo** - iz člana 298. stav 1. KZ-a FBiH (opisano pod tačkom 3 optužnice) i u sticaju sa krivičim djelom - **Pranje novca -**  iz člana 272. stav 2. KZ-a FBiH (opisano pod tačkom 5 optužnice) trajno oduzmu sljedeće nepokretne i pokretne stvari, i to:

* **nepokretnosti**

nekretnine označene kao k.č.**\_\_\_\_\_\_\_** zv"\_\_\_\_\_\_" voćnjak 4. klase u površini od 478 m2 i nekretnina označena kao k.č. br.\_\_\_\_\_\_zv"\_\_\_\_\_\_" vodenica (1) u površini od 32 m2, upisane u pl. broj 96 K.O.\_\_\_\_\_\_\_\_\_\_\_, na kojima je izgradjen individualni stambeni objekat (kuća za odmor) površine od 85,00m2, sve u vrijednosti od \_\_\_\_\_\_\_\_\_\_\_\_\_\_KM

* **pokretne stvari,** i to:
* *putničko terensko vozilo marke \_\_\_\_\_\_\_\_\_\_\_ tip \_\_\_\_\_\_, registarskih oznaka broj \_\_\_\_\_\_\_\_\_\_\_\_ registrirano na osumnjičenog \_\_\_\_\_\_\_\_\_\_\_*
* *putničko motorno vozilo marke \_\_\_\_\_\_\_\_\_\_, registarskih oznaka broj \_\_\_\_\_\_\_\_\_\_\_\_ registrirano na osumnjičenog \_\_\_\_\_\_\_\_\_\_\_*
* *putničko terensko vozilo marke \_\_\_\_\_\_\_\_\_\_\_, registarskih oznaka broj \_\_\_\_\_\_\_\_\_\_\_ registrirano na osumnjičenog \_\_\_\_\_\_\_\_\_\_\_\_*
* ***gotov novac*** *u iznosu od* ***980 eura*** *i* ***2.050 KM***
* ***od povezane osobe*** *\_\_\_\_\_\_\_\_\_\_\_\_\_\_\_\_\_\_\_\_\_\_*
* *putničko motorno vozilo marke \_\_\_\_\_\_\_\_\_\_\_\_, registarskih oznaka broj \_\_\_\_\_\_\_\_\_\_\_\_, registrirano na ime povezane osobe \_\_\_\_\_\_\_\_\_\_\_\_\_\_\_\_\_.*

1. **U odnosu na preostali dio stečene imovinske koristi do iznosa od 318.279,88 KM, koliko je prema nalazu i mišljenju vještaka osumnjičeni nelegalno ukupno stekao, a što iznosi 183.748,86 KM, jer je za ostali dio imovine odredjena privremena mjera osiguranja imovinske koristi, predlažem da sud, u smislu odredbe člana 115. stav 1. KZ-a FBiH te člana 11. stav 1. tačka c) Zakona o oduzimanju nelegalno stečene imovine krivičnim djelom, obaveže osumnjičenog \_\_\_\_\_\_\_\_\_\_\_\_ na isplatu tog novčanog iznosa od 183.748,86 KM, koji je srazmjeran ostatku pribavljene imovinske koristi, koji je isti dužni vratiti u roku od 15 dana od dana pravosnažnosti presude koja će biti donesena u povodu ove optužnice.**

***O b r a z l o ž e n j e***

***U OBRAZLOŽENJU NAVESTI SVE ŠTO JE POTREBNO RADI DONOŠENJE ODLUKE SUDA PO PRIJEDLOGU. KAO PRIMJER SE NAVODI DIO OBRAZLOŽENJA U JEDNOM OD PRIJEDLOGA:***

....dokazi o imovini koja je predmet oduzimanja, a do kojih se došlo provođenjem finansijske istrage, kao i dokazi o zakonitim prihodima te osobe i okolnostima koje ukazuju na postojanje očigledne nesrazmjere između imovine i prihoda te osobe u odnosu na zakonite prihode, proizilaze iz rezultata finansijske istrage koja je provedena po naredbi KTTK o provodjenju finansijske istrage i o čemu je izvršeno finansijsko vještačenje po vještaku finansijske struke, a koji je u nalazu i mišljenju (**dokaz broj “E” 3 i drugi dokazi pod oznakom dokaza „E“ optužnice**) utvrdio zakonite prihode osumnjičenog \_\_\_\_\_\_\_\_\_\_\_\_ te očigledan nesrazmjer u imovini i prihodima osumnjičenog, te identificirao imovinu koja je stečena izvršenjem krivičnih djela i u koju su uložena novčana sredstva nastala izvršenjem krivičnih djela, a koja imovina je i navedena u ovom prijedlogu da se oduzme od osumnjičenog.

**TUŽILAC**

**Ime i prezime**

## Rješenje suda o određivanju privremene mjere

Sudija za prethodni postupak Općinskog suda u Tuzli \_\_\_\_\_\_\_\_\_\_\_\_\_\_\_, sa zapisničarem \_\_\_\_\_\_\_\_\_\_\_\_\_\_\_\_\_\_\_\_ u krivičnom predmetu protiv osumnjičenih, pravne osobe i odgovornih osoba u pravnim osobama, i to \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, zbog osnova sumnje da su počinili krivična djela, i to: \_\_\_\_\_\_\_\_\_\_\_\_\_\_\_\_\_Udruživanje radi činjenja krivičnih djela iz člana 340. stav (1) KZ FBiH u sticaju sa krivičnim djelom Porezna utaja iz člana 273.stav (2) u vezi sa stavom (1) KZ FBiH i u sticaju sa krivičim djelom Pranje novca iz člana 272. stav (3) u vezi sa stavom (1) KZ FBiH, a \_\_\_\_\_\_\_\_\_\_\_\_\_\_\_\_\_\_\_\_\_\_, krivično djelo Porezna utaja, iz člana 273. stav (2) u vezi sa stavom (1) i u vezi sa članom 128. KZ FBiH, donosi:

**R J E Š E N J E**

U smislu odredbe člana 17. st. (3) i (4) Zakona o oduzimanju nelegalno stečene imovine krivičnim djelom, određuje se osiguranje oduzimanja imovinske koristi pribavljene krivičnim djelom uskraćivanjem, zabranom prenosa i raspolaganja novčanim sredstvima na računima vlasnika i povezanih osoba na sljedeći način:

**I**

Nalaže se ''Uni Credit Bank'' d.d. Mostar, sa sjedištem u Mostaru u ulici Kardinala Stepinca bb, Mostar, da izvrši zabranu prenosa novca i svake druge transakcijе te raspolaganje novčanim sredstvima na računu broj \_\_\_\_\_\_\_\_\_\_\_\_\_\_\_\_\_\_\_, klijenta broj \_\_\_\_\_\_\_\_\_\_\_\_\_\_\_\_, otvoren na ime pravnog lica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Osiguranje imovine iz tačke I se određuje do visine od 194.812,00 BAM.

**II**

Nalaže se ''Uni Credit Bank'' d.d. Mostar, sa sjedištem u Mostaru u ulici Kardinala Stepinca bb, Mostar, da izvrši zabranu prenosa novca i svake druge transakcijе te raspolaganje novčanim sredstvima na računu broj \_\_\_\_\_\_\_\_\_\_\_\_\_\_\_\_\_\_\_\_, interni broj \_\_\_\_\_\_\_\_\_\_\_\_\_\_\_\_\_\_, otvoren na ime fizičke osobe \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Osiguranje imovine iz tačke II se određuje do visine od \_\_\_\_\_\_\_\_\_\_\_\_\_\_ BAM.

Zabrana prenosa i raspolaganja novčanim sredstvima na računima iz tačaka I i II će trajati 3 (tri) godine ili do donošenja nove odluke suda, a najduže do okončanja krivičnog postupka protiv navedenih osumnjičenih.

**III**

Nalaže se ''Ziraat bank'' BH d.d., sa sjedištem u Sarajevu u ulici Dženetića Čikma broj 2, da izvrši zabranu prenosa novca i svake druge transakcijе te raspolaganje novčanim sredstvima na računu broj \_\_\_\_\_\_\_\_\_\_\_\_\_\_\_\_\_\_, otvoren na ime fizičke osobe \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, i to u visini od 72.000,00 BAM.

Nalaže se banci iz tačke V da blokirana novčana sredstva prenese na poseban račun banke, te da ista sredstva zadrži do donošenja nove odluke suda, a najduže 3 (tri) godine ili do nove odluke suda u krivičnom postupku protiv navedenih osumnjičenih.

**IV**

U smislu odredbe člana 17. st. (3) i (4) Zakona o oduzimanju nelegalno stečene imovine krivičnim djelom, određuje se osiguranje oduzimanja imovinske koristi pribavljene krivičnim djelom zabranom otuđenja i opterećenjem nekretnine ili stvarnih prava upisanih na nekretnini, uz zabilježbu zabrane u zemljišnim knjigama na sljedeći način:

Određuje se zabrana otuđenja i opterećenja nekretnine i stvarnih prava upisanih na nekretnini, uz zabilježbu zabrane u zemljišnim knjigama na nekretnini označenoj kao k.č. \_\_\_\_\_\_, k.o. Tuzla I, kućište (kuća i zgrada) i dvorište ukupne površine \_\_\_\_\_m2, upisane u posjedovni list broj \_\_\_\_\_\_ i ZK uložak broj \_\_\_\_\_\_, k.o. Tuzla I upisanu na ime \_\_\_\_\_\_\_\_\_\_\_\_\_ iz Tuzle - ulica.

Mjera osiguranja iz tačke VI će trajati 3 (tri) godine ili do donošenja nove odluke suda u krivičnom postupku protiv navedenih osumnjičenih.

Za izvršenje ove privremene mjere određuje se Općinski sud Tuzla - zemljišnoknjižni ured, te Grad Tuzla-Služba za imovinsko-pravne i geodetske poslove.

**V**

U smislu odredbe člana 17. st. (3) i (4) Zakona o oduzimanju nelegalno stečene imovine krivičnim djelom, određuje se osiguranje oduzimanja imovinske koristi pribavljene krivičnim djelom zabranom osumnjičenom \_\_\_\_\_\_\_\_\_\_\_\_\_\_\_\_\_\_\_\_\_ otuđenje, opterećenje i raspolaganje pokretnom imovinom i povjeravanje pokretnih stvari na čuvanje Agenciji na sljedeći način:

Osumnjičenom \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ određuje se zabrana otuđenja, opterećenja i raspolaganja putničkim motornim vozilom marke \_\_\_\_\_\_\_\_\_\_\_\_\_\_\_\_\_\_\_, reg. oznaka \_\_\_\_\_\_\_\_\_\_\_\_, registriran na ime \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, a koje se nalazi na korištenju kod \_\_\_\_\_\_\_\_\_\_\_\_ kao direktora i odgovorne osobe.

Mjera osiguranja iz tačke V će trajati 3 (tri) godine ili do donošenja nove odluke suda u krivičnom postupku protiv navedenih osumnjičenih.

Do okončanja trajanja krivičnog postupka protiv osumnjičenih \_\_\_\_\_\_\_\_\_\_\_\_\_\_\_\_\_\_\_­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, motorno vozilo iz tačke V se povjerava na čuvanje Federalnoj Agenciji za upravljanje oduzetom imovinom.

Privremeno oduzimanje vozila će izvršiti pripadnici MUP TK - Sektor kriminalističke policije Tuzla, koji će isto, po osiguranju uslova, predati Federalnoj Agenciji za upravljanje oduzetom imovinom.

Rok za izvršenje naredbe je odmah po prijemu odluke suda, a izvještaje o realizaciji ove naredbe dostaviti sudu pozivom na broj gornji.

**O b r a z l o ž e nj e**

**S U D I J A**

**Ime i prezime**

BOSNA I HERCEGOVINA

REPUBLIKA SRPSKA

OSNOVNI SUD U \_\_\_

Broj: Kpp

Mjesto, datum

Osnovni sud u \_\_\_\_\_\_\_\_\_\_\_\_, sudija za prethodni postupak \_\_\_\_\_\_\_\_\_, u postupku protiv osumnjičenog \_\_\_\_\_\_\_\_\_\_\_\_\_\_\_ zbog sumnje da su izvršili  krivično djelo zloupotreba službenog položaja ili ovlaštenja iz člana 315. stav 2. u vezi sa stavom 1. Krivičnog zakonika RS u sticaju sa krivičnim djelom falsificiranje ili uništavanje službene isprave iz člana 349. stav 1. Krivičnog zakonika RS, odlučujući o zahtjevu Okružnog javnog tužilaštva Banja Luka broj T13 \_\_\_\_\_\_\_\_\_\_\_\_\_\_\_\_\_\_\_. godine, donio je dana \_\_\_\_\_\_\_\_\_\_\_\_. godine sljedeće:

R J E Š E NJ E

**I**

Određuje se privremena mjera osiguranja zabranom otuđenja i opterećenja nepokretnosti ili stvarnih prava upisanih na nepokretnosti izgrađenih na k.č. br. \_\_\_\_\_\_\_\_\_ površine \_\_\_\_\_\_\_\_\_ m2 KO Banja Luka u izgrađenom objektu „\_\_\_\_\_\_\_\_\_\_\_“ -2PO+P+6+Pe i -2+Po+1, i to:

-       stan broj \_\_\_\_\_\_\_\_ površine \_\_\_\_\_\_\_\_ m2 na četvrtom spratu u okviru lamele broj \_\_\_ u ulici \_\_\_\_\_\_\_\_\_\_ u vlasništvu \_\_\_\_\_\_\_\_\_\_\_\_ ,

-       stan broj \_\_\_\_\_\_\_ površine \_\_\_\_\_\_ m2 koji se nalazi na četvrtom spratu u okviru lamele broj \_\_\_\_\_\_\_ u ulici \_\_\_\_\_\_\_\_\_\_\_ u vlasništvu \_\_\_\_\_\_\_\_\_\_ i

-       garažno mjesto broj \_\_\_\_\_\_\_\_\_ na drugoj etaži u ulici \_\_\_\_\_\_\_\_\_\_ u vlasništvu \_\_\_\_\_\_\_\_\_\_\_\_.

Nalaže  se  RU za geodetske i imovinsko-pravne poslove, Područna jedinica \_\_\_\_\_\_\_\_\_\_\_, da  izvrši zabilježbu navedene zabrane.

**II**

Određuje se privremena mjera osiguranja zabranom otuđenja i opterećenja nepokretnosti ili stvarnih prava, i to:

-       nekretnine upisane u posjedovni list broj \_\_\_\_\_\_\_\_\_ KO \_\_\_\_\_\_\_\_\_\_\_\_ označena kao k.č. br. \_\_\_\_\_\_\_ pašnjak površine \_\_\_\_\_\_ m2, k.č. br.\_\_\_\_\_\_\_njiva površine \_\_\_\_\_\_\_\_ m2, k.č. br. \_\_\_\_\_\_\_ njiva površine \_\_\_\_\_\_\_\_ m2 i k.č. br. \_\_\_\_\_\_\_ njiva površine \_\_\_\_\_\_\_\_ m2 u vlasništvu \_\_\_\_\_\_\_\_ sa dijelom 1/1,

-       nekretnine upisane u Pl. br. \_\_\_\_\_\_ KO \_\_\_\_\_\_\_\_ označene kao k.č. br. \_\_\_\_\_\_\_, u vlasništvu \_\_\_\_\_\_\_\_\_\_\_ sa dijelom 1/1,

-       nekretnine upisane u Pl. br.\_\_\_\_\_\_ KO \_\_\_\_\_\_\_\_ označene kao k.č. br. \_\_\_\_\_\_\_\_ u vlasništvu \_\_\_\_\_\_\_ sa dijelom 1/1 i

-       nekretnine upisane u Pl. br.\_\_\_\_\_\_KO \_\_\_\_\_\_\_\_\_\_\_\_ označene kao k.č. br. \_\_\_\_\_\_\_\_\_\_\_, ukupne površine \_\_\_\_\_\_\_ m2 u vlasništvu \_\_\_\_\_\_\_\_\_\_ sa dijelom 1/1.

Nalaže se RU za geodetske i imovinsko-pravne poslove, područna jedinica \_\_\_\_\_\_\_\_, da izvrši zabilježbu navedene zabrane.

**III**

Određuje se privremena mjera osiguranja, i to zabranom vlasniku da otuđi, sakrije, optereti ili raspolaže sa pokretnom imovinom, i to:

-       vozilo marke „\_\_\_\_\_\_\_\_\_\_“, registarskih oznaka \_\_\_\_\_\_\_\_, broj šasije \_\_\_\_\_\_\_\_\_\_\_, proizvedeno \_\_\_\_\_\_\_\_\_. godine, vlasnika \_\_\_\_\_\_\_\_\_ po računu broj \_\_\_\_\_\_ od \_\_\_\_\_\_\_\_\_. godine, vrijednosti \_\_\_\_\_\_\_\_\_\_ KM.

Nalaže se Policijskoj upravi \_\_\_\_\_\_ da izvrši zabilježbu navedene zabrane.

O b r a z l o ž e nj e

Okružno javno tužilaštvo \_\_\_\_\_\_\_\_\_\_ je dana \_\_\_\_\_\_\_\_\_\_\_. godine podnijelo prijedlog za određivanje privremenih mjera osiguranja oduzimanja imovine koja je proistekla izvršenjem krivičnog djela. U prijedlogu su naveli da je dana \_\_\_\_\_\_\_ . godine donesena naredbu o provođenju istrage broj T13 \_\_\_\_\_\_\_\_\_\_  protiv \_\_\_\_\_\_\_\_\_\_\_\_\_\_\_\_\_ zbog osnova sumnje da je osumnjičeni \_\_\_\_\_\_\_\_\_\_\_\_, kao direktor \_\_\_\_\_\_\_\_\_\_\_\_\_\_\_\_, počinio krivično djelo zloupotreba službenog položaja ili ovlaštenja iz člana 315. stav 2. u vezi sa stavom 1. Krivičnog zakonika RS u sticaju sa krivičnim djelom falsificiranje ili uništavanje službene isprave iz člana 349. stav 1. Krivičnog zakonika RS, da je osumnjičeni \_\_\_\_\_\_\_\_\_\_\_\_\_\_\_\_, kao šef Službe proizvodnje u \_\_\_\_\_\_\_\_\_\_,  počinio krivično djelo zloupotreba službenog položaja ili ovlaštenja iz člana 315. stav 2. u vezi sa stavom 1. a u vezi sa članom 39. Krivičnog zakonika RS i krivično djelo falsificiranje ili uništavanje službene isprave iz člana 349. stav 1. Krivičnog zakonika RS i osumnjičeni \_\_\_\_\_\_\_\_\_\_\_\_\_, počinio krivično djelo falsificiranje ili uništavanje službene isprave iz člana 349. stav 1. Krivičnog zakonika RS, a istovremeno je donesena i naredba o pokretanju finansijske istrage broj T13 \_\_\_\_\_\_\_\_\_\_\_\_\_\_ protiv \_\_\_\_\_\_\_\_\_\_\_\_\_\_\_zbog postojanja sumnje da su izvršenjem krivičnih djela stekli imovinu veće vrijednosti koja nije u srazmjeri sa njihovim ličnim primanjima. Uz prijedlog su dostavljeni i dokazi, i to: naredba o provođenju istrage Okružno javno tužilaštvo \_\_\_\_\_\_\_\_\_\_ broj T13 \_\_\_\_\_\_\_\_\_\_\_\_ od\_\_\_\_\_\_\_\_\_\_. godine, naredba o pokretanju finansijske istrage Okružno javno tužilaštvo \_\_\_\_\_\_\_\_\_\_ broj T13 \_\_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_. godine, tabela broj 1 – rekapitulacija \_\_\_\_\_\_\_\_\_, tabela broj 2 – rekapitulacija \_\_\_\_\_\_\_\_\_ dokumentacije Porezne uprave RS, RU za geodetske i imovinsko-pravne poslove RS, Agencije za osiguranje RS, MUP-a RS, Notarske komore RS, poslovnih banaka RS. Naveli su da postoje osnove sumnje da je predmetna imovina proistekla izvršenjem krivičnog djela, te da postoji opasnost da će vlasnici raspolagati istom, što se može zaključiti iz ponašanja osumnjičenog \_\_\_\_\_\_\_\_\_\_, koji je neposredno po donošenju naredbe o pokretanju finansijske istrage, a nakon što je saslušan u svojstvu osumnjičenog za izvršenja krivičnog djela zloupotreba službenog položaja ili ovlaštenja, nekretnine koje su prijedlog za izricanje mjere zabrane poklonio svojoj supruzi \_\_\_\_\_\_\_\_\_\_.

Predložili su da sud odredi privremene mjere osiguranja oduzimanja imovine koja je proistekla krivičnim djelom na način naveden u izreci rješenja.

Sud je riješio kao u izreci iz sljedećih razloga:

Iz dostavljenih dokaza, i to naredbe o provođenju istrage Okružnog javnog tužilaštva \_\_\_\_\_\_\_\_\_\_ broj T13 \_\_\_\_\_\_\_\_\_\_\_ od \_\_\_\_\_\_\_\_\_\_\_\_. godine i naredbe o pokretanju finansijske istrage Okružnog javnog tužilaštva \_\_\_\_\_\_\_ broj T13 \_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_. godine, se vidi da se protiv \_\_\_\_\_\_\_\_\_\_\_ vodi istraga zbog sumnje da su počinili krivično djelo zloupotreba službenog položaja ili ovlaštenja iz člana 315. stav 2. u vezi sa stavom 1. Krivičnog zakonika RS u sticaju sa krivičnim djelom falsificiranje ili uništavanje službene isprave iz člana 349. stav 1. Krivičnog zakonika RS, dok iz tabele broj 1 – rekapitulacija Galić, tabele broj 2 – rekapitulacija, te dokumentacije Porezne uprave RS, RU za geodetske i imovinsko-pravne poslove RS, Agencije za osiguranje RS, MUP-a RS, Notarske komore RS, poslovnih banaka RS se može vidjeti da osumnjičeni, kao i povezane osobe, posjeduju imovinu navedenu u izreci rješenja, kao i da je imovina \_\_\_\_\_\_\_\_\_ i osobe povezane sa njim, i to \_\_\_\_\_\_\_\_\_\_\_\_\_\_ je nesrazmjerna sa zakonitim prihodima i troškovima, i to u iznosu od \_\_\_\_\_\_\_\_\_\_, a imovina \_\_\_\_\_\_\_\_\_\_\_ i trećih osoba koje su sa njim povezane je nesrazmjera sa zakonitim prihodima i troškovima, i to u iznosu od \_\_\_\_\_\_\_\_\_\_\_\_\_ KM.

Dakle, imajući u vidu da iz dostavljenih dokaza proizilazi da postoje osnove sumnje da su navedene osobe stekle predmetnu imovinu izvršenjem krivičnih djela koja im se stavljaju na teret, te da su nakon pokretanja istrage već vršili otuđenje imovine, to je očigledno da postoji opasnost da će vlasnici i dalje raspolagati tom imovinom, radi čega je sud, na osnovu člana 22. Zakona o oduzimanju imovine koja je proistekla izvršenjem krivičnog djela (Službeni glasnik RS, broj 16/18), riješio kao u izreci.

Nadležnost ovog suda za određivanje predloženih mjera proizilazi iz odredbe člana 34. stav 4. Zakona o krivičnom postupku, s obzirom na to da je riječ o radnjama za koje postoji opasnost od odgađanja.

Sudija za prethodni postupak

Pravna pouka: Protiv ovog rješenja može se izjaviti žalba vanpretresnom vijeću ovog suda u roku od 3 dana od dana prijema istog. Žalba ne odgađa izvršenje rješenja.

1. NAPOMENA: Radnje (od 1-7.) FOO može poduzimati samo u slučaju ako postoji sumnja u pranje novca ili finansiranje terorističkih aktivnosti. U svim ostalim slučajevima ne mogu se poduzimati ove radnje bez naredbe nadležnog suda. [↑](#footnote-ref-1)
2. Navedeni podaci su takstativno navedeni u prilogu Izvještaja o finansijskoj istrazi, tkz. tabeli rekapitulizacije. [↑](#footnote-ref-2)